papatsolis: ΑΠΟ ΤΗΝ ΠΡΟΒΙΣΤΑ ΣΤΗΝ ΠΑΛΑΙΟΚΩΜΗ\nΑΠΟ ΤΗΝ ΠΡΟΒΙΣΤΑ ΣΤΗΝ ΠΑΛΑΙΟΚΩΜΗ\nΟ επισκέπτης που θα περάσει λίγες στιγμές στην Παλαιοκώμη Σερρών, ίσως να μην ενθουσιαστεί ιδιαίτερα. Ίσως σκεφτεί ότι πρόκειται για έναν όμορφο οικισμό, χωρίς όμως κάποια ξεχωριστή αρχιτεκτονική. Τίποτε το ιδιαίτερο δηλαδή. Ένας καινούριος οικισμός λοιπόν, στον οποίο η ιστορία δεν έκανε τη χάρη να σταθεί για λίγο.Κι όμως τόσο κοντά σε Κωμοπόλεις με έντονα στοιχεία του παρελθόντος, όπως η Πρώτη και το Ροδολίβος Σερρών, αλλά και δίπλα σχεδόν στην Αρχαία Αμφίπολη.\nΑς κοιτάξουμε πρώτα απ' όλα την γεωγραφία της περιοχής του Παγγαίου από την πλευρά των Σερρών. Καταλαβαίνουμε αμέσως γιατί παραμένει κατοικημένη αδιάλειπτα από τα χρόνια της αρχαιότητας μέχρι σήμερα. Από τη μια ο ορεινός όγκος του Παγγαίου, από την άλλη η υδάτινη μάζα της Λίμνης του Αχινού και στη μέση μια λωρίδα γης, ικανής όμως να συντηρήσει έναν πληθυσμό ανθρώπων. Ταυτόχρονα όμως μπορεί να επιτρέψει την μετακίνηση και την ανάπτυξη ενός στρατού.\nΑπό εδώ θα περάσει ο στρατός του Ξέρξη κατά την πορεία του προς την πανωλεθρία, εδώ θα διεξαχθεί η Μάχη του Δράβησκου αλλά και κάποιες από τις σπουδαιότερες μάχες του Πελοπονησιακού πολέμου.\nΤελικά η περιοχή μας θα προσαρτηθεί στο βασίλειο της Μακεδονίας από τον Βασιλιά Φίλιππο και οι κάτοικοι της, Θράκες, Μακεδόνες, άποικοι από την Αθήνα, την Άνδρο την Θάσο και αλλού, θα φτάσουν στις μέρες μας να ονομαστούν Θρακομακεδόνες. Στα Ρωμαϊκά χρόνια θα περάσει από την περιοχή ο Απόστολος Παύλος και η τοπική παράδοση θα διατηρήσει την ανάμνηση του, μεταφέροντας μας πως κύρηξε στο σημείο «Τουπόλο» έξω από το Ροδολίβος. (Πρόκειται για τοπική προφορική παράδοση και την καταγράφουμε ως τέτοια προκειμένου να την διασώσουμε).\nΣτα πέριξ της Παλαιοκώμης υπάρχουν δύο αρχαία νεκροταφεία που μας έχουν δώσει ενεπίγραφα ειδώλια κι Ελληνικές επιτύμβιες επιγραφές της Ρωμαϊκής εποχής. Με συγκίνηση αναφέρουμε τα ονόματα Μέστος, Δουλέους, Διοσκουρίδης, Μαντώ, Εκαταίη, Κώραβος, ως τα αρχαιότερα διασωθέντα ονόματα ανθρώπων που πάτησαν τα ίδια χώματα με εμάς. 'Ολα είναι Θρακικά και Μακεδονικά και είναι γραμμένα στην Ελληνική γλώσσα. Ακόμη υπάρχουν ίχνη αγροικιών καθως βρέθηκαν πήλινα δοχεία αποθήκευσης σιτηρών, επίσης της Ρωμαϊκής εποχής, ενώ στις παρυφές του βουνού πολύ κοντά στη Νέα Φυλή και στην Παλαιοκώμη βρίσκουμε βραχογραφίες. Οι ιστορικοί είναι βέβαιοι πως το χωριό μας κατοικείται από τα αρχαία χρόνια, αν και δεν μπορούν με βεβαιότητα να αναφέρουν το όνομα που είχε τότε. Άλλωστε η Αρχαία Εγνατία Οδός απείχε λιγότερο από τρία χιλιόμετρα στη σημερινή θέση Ζαβαρνίκια.\nΗ μεγαλύτερη όμως καταστροφή της πόλης πιστεύεται πως έγινε από τον μεγάλο σεισμό του 620 Μ.Χ. ενώ οι Σλάβοι ολοκλήρωσαν τον όλεθρο. Φυσικά δεν έχουμε στοιχεία για το τι συνέβη ακριβώς στους μικρούς οικισμούς της περιοχής. Η τύχη τους όμως είναι σίγουρα συνδεδεμένη με αυτήν της γειτονικής Αμφιπόλεως.\nΤον δέκατο αιώνα ξεκινά η διαδικασία της λεγόμενης Αθωνικοποίησης στο κάτω μέρος της κοιλάδας του Στρυμόνα. Οι Μονές του Αγίου όρους εξελίσσονται σε μεγάλους ιδιοκτήτες γης. Οι περισσότεροι κάτοικοι περνάνε στο καθεστώς του Παροίκου. Ίσως είναι λιγότερο σκληρό από όσο ακούγεται. Από τα στοιχεία που έχουμε συμπεραίνουμε πως η ζωή των Παροίκων είναι αρκετά υποφερτή σε σύγκριση με άλλες περιοχές του Βυζαντίου και της υπόλοιπης Ευρώπης. Έχουν δική τους περιουσία την οποία κληροδοτούν στα παιδιά τους και δεν θεωρούνται δούλοι. Αυτό βέβαια ισχύει για τις ειρηνικές περιόδους. Δυστυχώς αυτές δεν είναι και τόσο πολλές. Το 1185 Μ.Χ. πραγματοποιούν επιδρομή οι Νορμανδοί αφήνοντας πίσω τους σπαράγματα.\nΟ κυριότερος κίνδυνος όμως είναι οι Σλάβοι, καθώς οι επιδρομές τους ακολουθούνται από προσπάθεια Σλαβικής διείσδυσης και αλλοίωσης του πληθυσμιακής σύνθεσης του τόπου. Έτσι στο τέλος του δωδέκατου αιώνα περνά από τα μέρη μας και ο Βούλγαρος Τσάρος Ιωαννίτζης, ο αυτοαποκαλούμενος Ρωμαιοκτόνος. Στην προσπάθειά του να εξαφανίσει οτιδήποτε Ελληνικό , καίει , σκοτώνει, γκρεμίζει. Τελικά θα καταλήξει μια θλιβερή υποσημείωση στην ιστορία. Κατόπιν περνούν οι Καταλανοί μισθοφόροι, φυσικά γκρεμίζοντας τα πάντα και τέλος οι Σέρβοι για τους οποίους δεν ξέρουμε αν κατέστρεψαν κάτι .\nΗ Αμφίπολη παύει να υφίσταται ως μεγάλη πόλη και την θέση της παίρνουν μικρότερα πολίσματα, όπως η Χρυσόπολις στα παράλια, το Μαρμάριον στην θέση του ομώνυμου πύργου, ο Χάνδακας επίσης στον ομώνυμο πύργο του Χάνδακα, αλλά στην απέναντι πλευρά του Στρυμόνα , η Λουκκοβικεία σε ημιορεινή τοποθεσία στο τελείωμα του Παγγαίου, η Πανυγηρίστρα στην θέση της σημερινής Νέας Μεσολακιάς, η Δεκαλίστα στις όχθες της Λίμνης του Αχινού από την πλευρά που «βλέπει» στην σημερινή Παλαιοκώμη, η Αβαρνίκεια, το Σέμαλτον και άλλοι .\nΠρεβίστα. Όνομα ξενόηχο. Κάποιοι το χαρακτηρίζουν Σλαβικό, δεν καταφέρνουν όμως να το ετυμολογήσουν ικανοποιητικά κι έτσι δε μας πείθουν. Άλλωστε υπάρχει πλήρης έλλειψη Σλαβικών μικροτοπονυμίων στα περίχωρα κι αυτό έχει τη σημασία του. Η αναφορά του Αστέριου Γούσιου, πως το όνομα είναι εξέλιξη του Πρωτίστα , ως πρώτη κτήση της Μονής Εικοσιφοίνισας, θεωρείται ανακριβής από τον τότε Λόγιο Βιβλιοθηκάριο της Μονής Δαμασκηνό Μοσχόπουλο. Πιθανότερη θεωρούμε την προέλευση του ονόματος από την Λατινική γλώσσα κάτι που ισχύει και για το γειτονικό Σέμαλτο, το σημερινό Μικρο Σούλι.\nΟ κόσμος αλλάζει. Στα 1297 το χωριό μας ανήκει στον Αλέξιο Ραούλ Κομνηνό. Μετά από αλλεπάλληλες αγοραπωλησίες και δωρεές ιδιοκτήτρια εμφανίζεται η Θεοδώρα Παλαιολογίνα στις αρχές του δέκατου τέταρτου αιώνα , η οποία αν και διαμένει στη Βασιλεύουσα είναι από τους μεγαλύτερους ιδιοκτήτες γης στην Ανατολική Μακεδονία. Η Παλαιολογίνα πουλά το χωριό στον Τσάρο των Βουλγάρων Μιχαήλ Ασάν Σισμάν κι αυτός σαν καλός Χριστιανός το δωρίζει στην Μονή Ζωγράφου του Αγίου Όρους. Μόνο που οι καινούριοι ιδιοκτήτες θέλουν να γνωρίζουν τι εισοδήματα θα έχουν από το καινούριο τους απόκτημα.\nΑυτό που θα μείνει για εμάς είναι ένας απογραφικός κατάλογος με τις οικογένειες που μένουν εδώ. Ονόματα , σύζυγοι , παιδιά , ιδιοκτησίες , οφειλές ,τα πάντα . Διακρίνουμε τρεις μεγάλες οικογενειακές ομάδες με διάφορα παρακλάδια -Γουδέλης, Κατωτικός, Μερζάνος, καθώς και τα μικρά ονόματα και τα επαγγέλματα όλων των κατοίκων του χωριού. Από το συγκεκριμένο έγγραφο που βρίσκεται υπό μελέτη στη Μονή Ζωγράφου εξάγονται πολύτιμα συμπεράσματα όσον αφορά την κοινωνική οργάνωση της Ανατολικής Μακεδονίας αυτή την περίοδο. Ένας κάτοικος προσδιορίζεται ως Σέρβος κι ένας ως Βούλγαρος. Οι υπόλοιποι είναι εντόπιοι Έλληνες. Το χωριό Πρεβίστα υπάγεται διοικητικά στο Θέμα Στρυμόνος, Καπετανίκιον Ζαβαλτίας.\nΤο 1378 στο εκκλησιαστικό δικαστήριο της Ζίχνας, σε διαμάχη Μοναστηριών για την ιδιοκτησία υδρόμυλων στο χωριό Χάνδακας του Στρυμόνα, κατέθεσαν δύο κάτοικοι της Πρεβίστας. Αν κι εξαρτημένοι γεωργοί λοιπόν οι πάροικοι έχουν λόγο που βαραίνει στα δικαστήρια .\nΕίναι όμως εχθροί !!!\nΗ αλήθεια είναι άλλη. Ο Αδάμης συγκέντρωνε στοιχεία για την φορολογική καταπίεση του πληθυσμού από το τοπικό άρχοντα Μεχμέτ Γιασατζή, τα οποία είχε σκοπό να μεταβιβάσει στην Κωνσταντινούπολη. Σύμφωνα πάντα με τον Παπασυνοδινο, ήταν άνδρας έντιμος που κρατούσε τον λόγο του. Σήμερα δυστυχώς είναι ξεχασμένος. Αυτό ίσως είναι κάτι που η σημερινοί κάτοικοι του χωριού θα πρέπει να το διορθώσουν.\nΚάπου εδώ θα πρέπει να αναφέρουμε την σύγχυση που προκαλείται λόγου του ομόηχου των ονομάτων Προβίστα , που αναφέρεται και ως Πρεβίστα ή Πραβίστα, με το Πράβι, την σημερινή Ελευθερούπολη , η οποία πολλές φορές ονομάζεται και Πράβιστα. Αποτέλεσμα στην εκκλησιαστική αλληλογραφία της εποχής αλλά και σε πολλές μελέτες να γίνονται λάθη.\nΊσως πρέπει να γίνουμε πιο συγκεκριμένοι. Το 1807 οι Ρώσοι θέλησαν να δημιουργήσουν αντιπερισπασμό στην Μακεδονία ούτως ώστε να βοηθηθεί έτσι το κίνημα του Καραγεώργη στην Σερβία . Γι αυτόν τον λόγο προσέλαβαν τον αρματολό του Ολύμπου Νικοτσάρα . Αυτός με Έλληνες και Αλβανούς μισθοφόρους προσπάθησε να δημιουργήσει αναταραχή στην περιοχή της Ζίχνας , ενώ στη συνέχεια είχε σκοπό να μεταβεί στη Σερβία. Το σχέδιο ήταν παράτολμο και τελικά δεν πέτυχε.\nΗ τελική μάχη πιστεύεται πως έγινε σε γέφυρα κοντά στο Πράβι όμως όπως αναφέρουμε πιο πάνω υπάρχει η πιθανότητα να έγινε σε γέφυρα κοντά στην Προβίστα. Ας έχουμε υπόψιν μας τις δυνατότητες επιτόπιας έρευνας των ιστορικών της εποχής. Στ΄ αλήθεια ήταν περιορισμένες. Άλλωστε και το δημοτικό τραγούδι που περιγράφει τα γεγονότα, παρουσιάζει την Ζίχνα να γειτονεύει με το Πράβι: «την Ζίχνα να πατήσωμε, το έρημο το Πράβι». Την ίδια άποψη υποστηρίζουν και ο Γάλλος FURIEL καθώς και ο Αρχιμανδρίτης Γαβριήλ ηγούμενος της Μονής Διονυσίου του Αγίου Όρους.\nΤον 19ο αιώνα το όνομα του χωριού έχει διαμορφωθεί πλέον σε Προβίστα και οι κάτοικοι ασχολούνται με την παραγωγή δημητριακών και το εμπόριο . Υπάρχουν βέβαια και πολλοί τεχνίτες ανάμεσά τους ενώ το 1894 εισάγεται η καλιέργεια του καπνού .Οι Οθωμανοί κάτοικοι είναι κτηματίες και τα μοναστήρια του Άθω δεν είναι πλέον οι απόλυτοι ιδιοκτήτες γης . Εξακολουθούν όμως να διαθέτουν μετόχια .Μάλιστα αναφέρεται η ύπαρξη μοναστηριακού πύργου στο κέντρο του χωριού οπού διαμένουν μοναχοί και συγκεντρώνονται οι σοδιές.\nΣτο μεταξύ μια ευτυχής για εμάς συγκυρία αναγκάζει το 1900 τον Βρετανό περιηγητή Τζωρτζ Φρεντερίκ Άμποτ, να παρεκλίνει από την πορεία του. Φιλοξενείται από έναν εύπορο συγχωριανό μας και περνάει μια νύχτα εδώ. Στο βιβλίο: «ΕΝΑΣ ΑΓΓΛΟΣ ΣΤΗ ΜΑΚΕΔΟΝΙΑ ΤΟΥ 1900», θα αφιερώσει ένα κεφάλαιο στην Προβίστα, δίνοντας μας πολύ ενδιαφέρουσες πληροφορίες για την μορφή που είχε τότε ο οικισμός. Την εποχή εκείνη το χωριό μας αριθμούσε 750 Έλληνες κατοίκους και 500 Τούρκους .\nΓια τους χωρικούς δεν υπάρχουν περιθώρια ουδετερότητας. Στην Προβίστα εκτός από τα περιθώρια δεν υπάρχει ούτε η διάθεση για ουδετερότητα. Όλοι είναι λίγο ως πολύ αναμεμιγμένοι. Γίνεται συγκέντρωση χρημάτων και αγοράζονται όπλα με έξοδα των κατοίκων. Στον κόλπο του Ορφανού ξεφορτώνεται τα βράδια πολεμικό υλικό και στη συνέχεια κρύβεται για να μεταφερθεί πάλι βράδι στη Ζίχνα και στις Σέρρες. Η Επαρχία φυλλίδος έχει την τύχη να τελεί υπό την προστασία του Καπετάνιου Δούκα Γκαιτατζή από τη Ζίχνα. Ο υπαρχηγός του, Βασίλειος Τσουβαλτζής από το Ροδολίβος είναι υπεύθυνος για το Παγγαίο. Οι Βούλγαροι βέβαια προσπαθούν να αποκτήσουν ερείσματα εδώ, όμως δεν καταφέρνουν τίποτε. Στις 16 Ιουνίου 1907 γίνεται μάχη έξω από το χωριό κατά την οποία το σώμα του Δούκα κατατροπώνει τους Κομιτατζήδες. Είναι ένας βρώμικος πόλεμος! Ευτυχώς τελειώνει με την επανάσταση των Νεοτούρκων το 1908. Η Αθήνα κηρύσσει το τέλος των εχθροπραξιών. Ο Βασίλειος Τσουβαλτζής όμως ψημένος στον αγώνα και γνωρίζοντας τα σχέδια των Βουλγάρων για την περιοχή, προβλέπει την έκρηξη των Βαλκανικών πολέμων και πιέζει τους κατοίκους να συνεχίσουν κρυφά να εξοπλίζονται. Δεν εισακούγεται.\nΤο 1912 η μικροσκοπική Ελλάδα μπαίνει στη φωτιά του πρώτου Βαλκανικού πολέμου. Η Βουλγαρία προβλέπει πως μόνο στη θάλασσα θα έχουμε επιτυχίες.\nΗ Τουρκία μας κοιτά υπεροπτικά. Άλλωστε μας είχε κατατροπώσει το 1897.\nΜας υποτίμησαν! Νικάμε παντού και παίρνουμε την Θεσσαλονίκη κάτω από το έκπληκτο βλέμμα της Ευρώπης. Τον Φεβρουάριο του 1913 ο Καπετάνιος Δούκας επικεφαλής σώματος προσκόπων απελευθερώνει το Παγγαίο και το παραδίδει στον Λοχαγό Κωνσταντίνο Ροντήρη. Ο Στρατηγός Μανουσογιαννάκης καταφτάνει και εγκαθιστά το αρχηγείο του στο Τουρκικό χωριό Δεδέμπαλη.\nΟ Πρώτος Βαλκανικός πόλεμος έχει τελειώσει με νίκη του συνασπισμού Σέρβων Ελλήνων Βουλγάρων Μαυροβούνιων και ήττα της Τουρκίας. Δεν αρχίζει όμως η ειρήνη. Συνεχίζεται ο πόλεμος με άλλο όνομα: Δεύτερος Βαλκανικός. Η Βουλγαρία, προσπαθώντας να γίνει η νέα περιφερειακή δύναμη, πολεμά εναντίον όλων. Στις 8 Μαίου 1913 διεξάγεται η μάχη της Βουλτσίστας και ο Ελληνικός στρατός υποχωρεί αρχικά στην Προβίστα. Οι Βούλγαροι φαίνεται να επικρατούν, δικαιολογώντας όσους τους αποκαλούν Πρώσους των Βαλκανίων. Οι κάτοικοι του χωριού όπως και αυτοί των γειτονικών οικισμών κατευθύνονται πανικόβλητοι στο λιμάνι της Αμφιπόλεως Τσάγιεζι. Από εκεί μεταφέρονται με ατμόπλοια στην Χαλκιδική . Θα επιστρέψουν όμως μια και ο Ελληνικός στρατός τελικά θα επικρατήσει . Η Ελλάδα γιγαντώνεται φτάνοντας μέχρι την Θράκη.\nΗ ειρήνη όμως αργεί. Το 1914 ξεσπά ο Πρώτος Παγκόσμιος πόλεμος. Ξεσπά ο Εθνικός διχασμός. Ο Βασιλιάς επιτρέπει στους Γερμανοβουλγάρους να καταλάβουν προσωρινά την περιοχή ανάμεσα στον Νέστο και τον Στρυμόνα, προκειμένου να σεβαστούν την ουδετερότητά μας .\nΞεκινά γενοκτονία κανονική, ίσως η πρώτη στην Ευρώπη , με εκτελεστές τους Βουλγάρους και θεατές τους Γερμανούς. Οι άντρες αποστέλλονται όμηροι σε διάφορα στρατόπεδα συγκέντρωσης και εργάζονται σε ορυχεία , σε κατασκευή σιδηροδρόμων και σε αγρούς. Δεν τους προσφέρουν ούτε τα βασικά για την επιβίωσή τους, ενώ οι ξυλοδαρμοί και οι δολοφονίες γίνονται ρουτίνα.\nΠίσω στα χωριά μας επικρατεί χάος. Βιασμοί δολοφονίες κατάσχεση περιουσιών , καταναγκαστικά έργα. Το χωριό μας καίγεται ολοσχερώς προκειμένου να γίνουν εκεί οχυρώσεις. Το τέλος βέβαια του πολέμου το 1918, βρίσκει την Ελλάδα στο στρατόπεδο των νικητών, όμως το τίμημα είναι ασήκωτο. Οι κάτοικοι εξαθλιωμένοι προσπαθούν να επιβιώσουν κατοικώντας μέσα στα ορύγματα του πολέμου. Η επιστροφή των ομήρων γίνεται υπό απαράδεκτες συνθήκες. Σύμφωνα με τα αρχεία του Ερυθρού σταυρού, καθώς και του περιηγητή του στρατού Καλιαγκάκη Δημητρίου τα χωριά Λακκοβήκια, Προβίστα και Σέμαλτο είναι ολοκληρωτικά κατεστραμένα.\nΤα επόμενα χρόνια έρχονται να προστεθούν στον ήδη ταλαιπωρημένο πληθυσμό οι πρόσφυγες από την περιοχή του Ακ Δακ Μαντέν του Πόντου και από την Ισπάρτα Πισιδίας της Μικράς Ασίας. Από το παλιό χωρό μένει μόνο ο μεταβυζαντινός Ναός της Παναγίας κι ένα από τα τέσσερα γεφύρια που υπήρχαν παλιά. Χτίζεται νέος οικισμός βόρεια του παλαιού. Με απόφαση του Βενιζέλου το 1928 η εταιρία ΜΟΝΚΣ ΓΙΟΥΛΕΝ ξεκινά τα έργα αποξήρανσης της Λίμνης του Αχινού, ενώ το όνομα του χωριού αλλάζει σε Παλαιοκώμη. Το 1933 απαλοτριώνονται τα Μοναστηριακά κτήματα. Η Μονή Παντοκράτορα παύει να είναι ιδιοκτήτης γης στο χωριό μας, αφού για πολλούς αιώνες το προφύλαξε από την Τουρκική αυθαιρεσία. Υπάρχει πλέον γη για όλους, κάτι που κάνει πολλούς κατοίκους άλλων περιοχών να μετοικήσουν εδώ. Έρχονται από την Χαλκιδική και από άλλα σημεία της Μακεδονίας και μαζί με τους πρόσφυγες και τους εναπομείναντες ντόπιους αρχίζουν να δημιουργούν αυτό που εμείς θα παραλάβουμε ως χωριό μας.\nΔυστυχώς το τέλος του πολέμου ακολουθείται από την έκρηξη του Εμφυλίου , για τον οποίο δεν επιθυμούμε να αναφερθούμε εκτενώς.\nΤο 1954 εγκαθίστανται μόνιμα οι Σαρακατσάνοι στην Παλαιοκώμη. Αυτοί οι φυγάδες με τις μαύρες κάπες, τελειώνοντας την πολύχρονη περιπλάνησή τους, θα συμπληρώσουν το πληθυσμιακό παζλ του χωριού μας. Οι περισσότεροι θα εγκαταλείψουν την κτηνοτροφία και θα ασχοληθούν με ιδιαίτερη επιτυχία με την γεωργία.\nΤην δεκαετία του εξήντα το μεταναστευτικό ρεύμα προς την Γερμανία αλλά και προς τα μεγάλα αστικά κέντρα γνωρίζει πραγματική έκρηξη. Αυτοί που μένουν προοδεύουν. Το 1991 η κοινότητα, μαζί με τον οικισμό της Νέας Φυλής έχει 1558 εγγεγραμένους δημότες. Εκείνη την περίοδο, οι κάτοικοι αναλαμβάνουν να φιλοξενήσουν στα σπίτια τους παιδιά από την σπαρασσόμενη Γιουγκοσλαβία. Ακόμη παραχωρείται για ένα διάστημα το κτίριο του παλιού Δημοτικού σχολείου (επι Δημαρχιας Δημητρίου Α. Παπαδόπουλου) , προκειμένου να φιλοξενηθούν οικογένειες από την πρώην Σοβιετική Ένωση. Οι Παλαιοκωμήτες γνωρίζουν τι θα πει ανθρώπινος πόνος και δεν μένουν θεατές, αλλά διαμορφώνουν καταστάσεις και συμπεριφορές.\nΣήμερα η κοινότητά μας είναι ένα δεμένο σύνολο ανθρώπων, αποτελούμενη από ομάδες διαφορετικής γεωγραφικής προέλευσης όπως αναφέραμε στην αρχή της εργασίας μας.\nΊσως κάποιοι να πιστεύουν πως με τις τόσες διαφορετικές καταβολές μας , μπορεί να αισθανόμαστε λίγο μπερδεμένοι όσον αφορά την ταυτότητά μας .\nΚάτι τέτοιο δεν συμβαίνει και το καταλαβαίνει κανείς όταν μας ακούει να προφέρουμε τη λέξη «χωριανός» . Τελικά όλοι εμείς είμαστε αυτό από το οποίο προήλθαμε αλλά και αυτό στο οποίο εξελιχθήκαμε . Είμαστε αυτό που αποφάσισε η μοίρα και δημιούργησε η ιστορία . Είμαστε Παλαιοκωμήτες .\n(10) LEFORT OIKONOMIDES PAPACHRYSSANTHOY KRAVARI METREVELI,ΠΡΑΚΤΙΚΑ ΜΟΝΗΣ ΙΒΗΡΩΝ ΔΕΥΤΕΡΟΣ ΤΟΜΟΣ ACTES D' IVIRON .\n(14) ΜΑΥΡΟΜΑΤΗΣ ΛΕΝΟΣ, L A P R O N O I A D ' A L E X I S C O M N È N E R A O U L À P R E V I S TA , ΠΗΓΗ ΒΥΖΑΝΤΙΝΑ ΣΥΜΜΕΙΚΤΑ ( ΔΙΑΔΙΚΤΥΑΚΑ)\nΑναρτήθηκε από ΓΙΟΡΤΣΙΟΣ Θ. ΒΑΓΓΕΛΗΣ (ΠΑΠΑΤΣΟΛΗΣ) στις 5:05 π.μ.\nΓΙΟΡΤΣΙΟΣ Θ. ΒΑΓΓΕΛΗΣ (ΠΑΠΑΤΣΟΛΗΣ)


Λήγει το συμβόλαιο του Μαρκ Φερνάντεθ στον Αστέρα\nΤΡΙΠΟΛΗ. Ένα από τα συμβόλαια παικτών που λήγουν το καλοκαίρι στον Αστέρα Τρίπολης φέρει στην ούγια την υπογραφή του Μαρκ Φερνάντεθ. Ο Ισπανός μεσοεπιθετικός φτάνει στη λήξη του συμβολαίου του με την αρκαδική ομάδα και άμεσα θα υπάρξουν συζητήσεις σχετικά με το τι μέλλει γενέσθαι σχετικά με το μέλλον του στον Μοριά.\nΟ 30χρονος ποδοσφαιριστής τα δύο χρόνια που κυκλοφορεί με το αστέρι του Αστέρα στο στήθος, έχει γράψει στο κοντέρ 54 συμμετοχές, 14 γκολ και 2 ασίστ, αποτελώντας έναν εκ των πολυτιμότερων παικτών της ομάδας.\nΟι καθαρές ετήσιες αποδοχές του στον Αστέρα δεν ξεπερνούν τα 90 χιλιάρικα και θα΄ναι απολύτως λογικό παρά την οικονομική κρίση που φέρνει ο κορωνοϊός, ο ίδιος να επιδιώξει να εξαργυρώσει με ένα καλύτερο συμβόλαιο τα δύο παραγωγικά χρόνια της θητείας του στην Τρίπολη.\nΚι όλα αυτά, την στιγμή που στον Αστέρα διαχρονικά υποστηρίζουν πως διαθέτουν το «know how» να διατηρούν στο ρόστερ τους όποιον παίκτη θεωρούν πως τους…κάνει και «κολλάει» στην αγωνιστική φιλοσοφία της ομάδας.\nΚατά πληροφορίες πάντως από Ισπανία μεριά, τα πάντα είναι ανοιχτά στην υπόθεση του Μαρκ Φερνάντεθ και όσες πιθανότητες υπάρχουν να υπογράψει ο ποδοσφαιριστής νέο συμβόλαιο με τον Αστέρα, άλλες τόσες είναι κι οι πιθανότητες αποχώρησής του.\nΕφόσον τελικά προκύψει «διαζύγιο» με την ομάδα της Τρίπολης, να περιμένουμε πως θα εκδηλωθεί «ζεστό» ενδιαφέρον για λογαριασμό του Ίβηρα ποδοσφαιριστή από άλλες ομάδες και μένει να φανεί κατά πόσον στην μεταγραφική εξίσωση, θα μπει ή όχι και ο Τσάβι Ρόκα για λογαριασμό του Παναθηναϊκού.\nΝα θυμίσουμε πως ο τεχνικός διευθυντής του «τριφυλλιού» είναι αυτός που προώθησε τον Φερνάντεθ στην Σαμπαντέλ σε ηλικία 19 ετών, γνωρίζεται πολύ καλά μαζί του και μεταξύ τους υπάρχει μεγάλη αλληλοεκτίμηση.


ΠΑΟΚ: Στη Nova ο επαναληπτικός - Dokari.gr\nΠΑΟΚ: Στη Nova ο επαναληπτικός\nΚανονικά θα μεταδοθεί η αναμέτρηση του ΠΑΟΚ στην Σλοβακία κόντρα στην Σπαρτάκ Τρνβα.\nΗ Nova ήρθε σε συμφωνία με τους Σλοβάκους και θα καλύψει κανονικά τον επαναληπτικό του «δικέφαλο του Βορρά» για τον Γ' προκριματικό γύρο του Europa League. Η σέντρα είναι προγραμματισμένη για τις 21.05 και η μετάδοση θα πραγματοποιηθεί από το Novasports 2.\nΣτην περιγραφή του παιχνιδιού θα είναι ο Ισίδωρος Πρίντεζης και στο ρεπορτάζ οι Γιώργος Αργυρόγλου και Αποστόλης Λάμπος. Από τις 20:30 οι συνδρομητές των καναλιών Novasports θα μπουν στο κλίμα του αγώνα με το Pre Game Show που θα παρουσιάσει ο Γιώργος Λιώρης, ενώ αμέσως μετά το τέλος της αναμέτρησης θα ακολουθήσει και το Post Game Show με όλο το ρεπορτάζ και τις δηλώσεις των πρωταγωνιστών. Οι αγώνες θα προβληθούν και μέσα από την πρωτοποριακή υπηρεσία Nova GO, ενώ θα υπάρχει και ηχητική μετάδοση από το Novasports.gr».


ΠΡΟΤΑΣΕΙΣ ΓΙΑ ΤΗ Ν ΣΥΝΤΑΓΜΑΤΙ ΚΗ ΜΕΡΙΜΝΑ – Κοινωνική Καινοτομία – Εφημερίδα Έκφρασης των Πολιτών\nΠΡΟΤΑΣΕΙΣ ΓΙΑ ΤΗ Ν ΣΥΝΤΑΓΜΑΤΙ ΚΗ ΜΕΡΙΜΝΑ\nα. ΔΗΜΙΟΥΡΓΙΑΣ ΚΑΝΟΝΩΝ ΛΕΙΤΟΥΡΓΙΑΣ ΤΗΣ ΠΑΡΑΓΩΓΙΚΗΣ ΕΠΙΧΕΙΡΗΜΑΤΙΚΟΤΗΤΑΣ\nΗ καθιέρωση πάγιων κανόνων λειτουργίας του πρωτογενούς παραγωγικού τομέα, ρυθμίζει σε μεγάλο βαθμό την λειτουργία του συνόλου, μιας πραγματικά ελεύθερης αγοράς. Ξεκινούμε το μεγάλο αυτό ψέμα, περιμένοντας προτάσεις των αναγνωστών μας, και παραθέτουμε τους παρακάτω κανόνες.\n1. Κρατικός φορέας ασφαλίζει, υποχρεωτικά, τις δαπάνες που προκαθορίζονται για την επόμενη παραγωγή, από ζημιές κάθε μορφής καιρικών συνθηκών (εκτός και αν υπάρχει αμέλεια του παραγωγού). Ιδιωτικός φορέας ασφαλίζει, προαιρετικά, την προσδοκόμενη διαφορά της αξίας της τρέχουσας παραγωγής από την προηγούμενη, αφαιρούμενου του κόστους παραγωγής.\n2. Οι επιδοτήσεις θα έχουν χαρακτήρα αναπτυξιακό και όχι θεραπευτικό. Το Κράτος παρέχει υψηλές επιδοτήσεις, για πάγιες εγκαταστάσεις, εξοπλισμούς και καλλιέργεια δέντρων. Ο παραγωγός δανειοδοτείται για το 100% νέων εγκαταστάσεων και εξοπλισμού και δενδρωδών καλλιεργειών, ενώ οι υποθήκες και τα ενέχυρα αρκούνται μόνο στα δανειοδοτούμενα έργα. Τις επιδοτήσεις καταβάλει το Κράτος σε 10 τουλάχιστον ετήσιες δόσεις, με τις οποίες εξοφλούνται οι ετήσιες δόσεις των αντίστοιχων δανείων. Τα δάνεια πρέπει να έχουν περίοδο χάριτος τουλάχιστον 2 έτη, να είναι χαμηλότοκα (έως 3%) και διάρκειας 30 ετών. Έτσι ο παραγωγός δεν πληρώνει δόσεις δανείου για 10 τουλάχιστον χρόνια.\n3. Αναγνωρίζονται στον παραγωγό ως δαπάνη, τα πάσης φύσεως έξοδα της παραγωγής (ιδιαίτερα της\nαυταπασχόλησης τους) και η αξία τυχόν ζημιών.\n4. Δεν επιτρέπεται η κατάτμηση αγρών ή βοσκοτόπων κάτω ενός προκαθορισμένου ορίου, επιχειρηματικής ή οικογενειακής βιωσιμότητας. Η αγορά κληρονομικών δικαιωμάτων επί αγρών, και γειτνιαζόντων αγρών δανειοδοτείται και επιδοτείται ως πάγιο.\n5. Όλοι οι μη χρησιμοποιούμενοι επί 10ετία αγροί και βοσκότοποι (ιδιοκτησίας Κράτους ή Δήμων ή Ιδιωτών κλπ) αποδίδονται υποχρεωτικά για χρήση, σε επαγγελματίες γεωργούς ή κτηνοτρόφους με τις νόμιμες προβλεπόμενες διαδικασίες. Για δημοτικά έργα τεχνικής υποδομής και αντίστοιχες μελέτες απαιτείται αιτιολογημένη απόφαση του 66% των μελών του Δημοτικού Συμβουλίου ή της εριφερειακής Βουλής ή διαδημοτικά ή περιφερειακά. Για τα έργα αυτά ομάδες πολιτών μπορούν υποβάλλουν εκμηριωμένες προτάσεις, τις οποίες οι αρμόδιες υπηρεσίες ολοκληρώνουν ως προμελέτες προς εξέταση μαζί με άλλες μελέτεςτων υπηρεσιών ή εταιρειών και τίθενται στην ψηφοφορία για έγκριση των Δημοτικών Συμβουλίων ή Περιφερειακής Βουλής, ως άνω, και αφού αναλυτικά αξιολογηθούν από τις αρμόδιες «ΕΠΙΤΡΟΠΕΣ ΕΠΕΞΕΡΓΑΣΙΑΣ ΑΙΤΗΜΑΤΩΝ». Κρατικά διαπεριφερειακά έργα τεχνικών υποδομών προτείνονται για μελέτη και υλοποίηση από την Εκτελεστική Αρχή του Κράτους, με τη σύμφωνη γνώμη της Βουλής των Περιφερειών, που αφορούν τα έργα αυτά. Οι αξιολογημένες προτάσεις μελετών με τις αντίστοιχες αποφάσεις των Περιφερειών προτείνονται από τις αρμόδιες ΕΠΙΤΡΟΠΕΣ ΕΠΕΞΕΡΓΑΣΙΑΣ ΑΙΤΗΜΑΤΩΝ στην επιτροπή ΤΕΧΝΙΚΩΝ ΥΠΟΔΟΜΩΝ ΚΡΑΤΟΥΣ, η οποία αποτελείται από:\n1) μέλος εκλεγμένο στο ΤΕΕ για τον σκοπό αυτό για το ήμισυ της θητείας των λοιπών μελών (αναπληρούμενο για το υπόλοιπο ήμισυ) και προερχόμενο από τις περιοχές υλοποίησης του έργου.\n2) μέλος της Περιφερειακής Βουλής που αφορά το έργο ή στη περίπτωση περισσότερων, εκπροσωπούνται με μία ψήφο\n6) μέλος εκπρόσωπος της Αξιωματικής μειοψηφίας της Νομοθετικής Βουλής Η επιτροπή αυτή επεξεργάζεται τις προτεινόμενες μελέτες και τις υποβάλλει με σχετική γνωμοδότηση β. ΔΗΜΙΟΥΡΓΙΑΣ ΔΙΑΔΙΚΑΣΙΩΝ ΥΛΟΠΟΙΗΣΗΣ ΤΕΧΝΙΚΩΝ ΕΡΓΩΝ στην Νομοθετική Αρχή για έγκριση. Δημοσιοποιούνται οι προτάσεις, τα πρακτικά και όλες οι τεκμηριωμένες μελέτες-προσφορές που υποβλήθησαν. Οι αποφάσεις μπορούν να κυρωθούν ή οχι με δημοψήφισμα που πρέπει να συγκεντρώσει το 51% των μονίμων κατοίκων του Κράτους, Ένσταση κατά των αποφάσεων της επιτροπής ΤΕΧΝΙΚΩΝ ΥΠΟΔΟΜΩΝ ΚΡΑΤΟΥΣ για μη τήρηση κανόνων, προδιαγραφών και διαδικασιών, μπορεί να υποβάλλει κάθε φορέας που επηρεάζεται από το έργο αυτό και λειτουργεί νόμιμα. Τις ενστάσεις αυτές κρίνει Ανώτατο Οικονομικό Δικαστήριο της δικαιοσύνης και εισηγείται σε καθορισμένο χρόνο στην Νομοθετική Αρχή του Κράτους, η οποία αποφασίζει με πλειοψηφία 51%. Όλα τα έργα τεχνικών υποδομών είναι εγγυημένα από τον φορέα υλοποίησής τους τουλάχιστον για μια 5ετία λειτουργίας τους.\nΟ ΦΟΡΕΑΣ Ελέγχου και Διαιτησίας Κοινωνικών Υποδομών είναι ένας ανεξάρτητος κοινωνικός φορέας σε επίπεδο Περιφερειών και Κράτους, ο οποίος ελέγχει και αποφασίζει για οποιεσδήποτε διαφορές που αφορούν όλα τα έργα των Δήμων, Περιφερειών και Κράτους. Ο φορέας αυτός αποτελείται από διοικητικό και ένορκο τεχνικό προσωπικό και διοικείται σε επίπεδο Περιφέρειας και Κράτους από Συμβούλια εις τα οποία συμμετέχουν εκπρόσωπο: 1) του Τεχνικού Επιμελητηρίου εκλεγείς για τον σκοπό αυτό,\n2) του Εμπορικού Επιμελητηρίου εκλεγείς για τον σκοπό αυτό\n3) του Βιομηχανικού Επιμελητηρίου εκλεγείς για τον σκοπό αυτό,\n4) του Τουριστικού Επιμελητηρίου εκλεγείς για τον σκοπό αυτό,\n5) της Δικαιοσύνης εκλεγείς για τον σκοπό αυτό,\n6) της Εκτελεστικής Αρχής του Κράτους ή της Βουλής της Περιφέρειας ή του Δήμου εκλεγείς για τον σκοπό αυτό,\n7) των Τεχνικών Υπηρεσιών του Κράτους ειδικό για τον σκοπό αυτό.


Οσφυαλγία Θεραπεία, Συμπτώματα, Αντιμετώπιση, Αίτια: Τι Είναι;\nΟσφυαλγία Θεραπεία, Συμπτώματα, Αντιμετώπιση, Αίτια\nMD Δήμητρα Τογαντζή – MD Νίκος Γρανίτσας – Greek Orthopaedic: Οσφυαλγία θεραπεία – αντιμετώπιση με τοπικές εγχύσεις φαρμάκων – Ορθοπεδικοί Αθήνα – Ορθοπεδικοί Λευκωσία.\nΚαλώς ήρθατε στην σελίδα της Greek Orthopaedics, όπου μπορείτε να ενημερωθείτε πλήρως για την οσφυαλγία (τι είναι – ορισμός οσφυαλγίας) και την θεραπεία / τρόπους αντιμετώπισης / καταπολέμησης της.\nΓράφει ο MD Νίκος Γρανίτσας, διακεκριμένος ορθοπεδικός στην Ελλάδα και την Κύπρο & συνιδρυτής της Greek Orthopaedic.\nΗ οσφυαλγία είναι ο πόνος στη μέση (οσφύ) ή / και με επέκταση, ο πόνος στο πόδι (ισχιαλγία).\nΑποτελεί πλέον μία πολύ συχνή ορθοπεδική πάθηση και εμφανίζεται σε όλες τις ηλικίες από 15 ετών και άνω.\nΘεωρείται ότι το 95 % των ατόμων είχαν, έχουν ή θα έχουν πόνο στη μέση τους.\nΤα άτομα που επισκέπτονται τον ιατρό λόγω οσφυαλγίας, έχουν ακούσει τον όρο «Νευρολογική Συνδρομή» ή «Νευρολογική Εικόνα».\nΜε αυτούς τους όρους, ο ιατρός αναφέρεται σε ένα πολύ σημαντικό μέρος της εξετάσεως του ασθενούς, που καθορίζει εάν αυτός χρήζει χειρουργείου, ή όχι.\nΗ Οσφυαλγία πολλές φορές συνοδεύεται από ισχιαλγία.\nΗ ισχιαλγία είναι η πίεση του ισχιακού νεύρου κατά την έξοδο του από την σπονδυλική στήλη, συνήθως λόγου κήλης του μέσοσπονδυλίου δίσκου (νευρολογική συνδρομή).\nΑπό την Σπονδυλική στήλη, κάτω από κάθε σπονδυλικό σώμα, εξέρχονται νεύρα, ένα για το δεξί μέρος του σώματος και ένα για το αριστερό.\nΗ πίεση του νεύρου λόγου κήλης μεσοσπονδυλίου δίσκου, ή, λόγω υπερτροφικών εκφυλιστικών αλλοιώσεων της Σπονδυλικής Στήλης, προκαλεί δυσλειτουργία συγκεκριμένου νεύρου.\nΕκδηλώνεται, είτε, σαν διαταραχή κινήσεως, είτε, σαν διαταραχή αισθητική (μούδιασμα).\nοσφυαλγια θεραπεια – συμπτωματα – αντιμετωπιση – τι ειναι\nΠαρατεταμένη συνεχόμενη πίεση του νεύρου, μπορεί να οδηγήσει σε μυϊκή αδυναμία του κάτω άκρου και ατροφία του μυϊκού συστήματος.\nΥπάρχει χαρτογράφηση του σώματος, όπου η αισθητικότητα (μούδιασμα) κάθε περιοχής αντιστοιχεί σε ένα συγκεκριμένου νεύρο της σπονδυλικής στήλης.\nΗ κλινική εξέταση αποσκοπεί στον καθορισμό της βλάβης των νεύρων λόγω της οσφυαλγίας.\nΗ ίδια χαρτογράφηση υπάρχει και για το μυϊκό σύστημα και τα τενόντια αντανακλαστικά.\nΛόγου χάρη η απουσία του Αχιλλείου αντανακλαστικού, σημαίνει μεγάλη πίεση του πέμπτου οσφυϊκού νεύρου.\nΟξεία πάρεση (παράλυση) του κάτω άκρου, ή διαταραχές ουρίσεως ή αφοδεύσεως είναι νευρολογικές διαταραχές που χρήζουν επειγούσης χειρουργικές αντιμετωπίσεως εντός του πρώτου εικοσιτετράωρου.\nΑντιθέτως οσφυαλγία η που δεν έχει νευρολογική εικόνα, δεν χρήζει χειρουργικής επεμβάσεως.\nΟσφυαλγία: Πως γίνεται η διάγνωση\nΗ προσεκτική κλινική εξέταση του ασθενούς μαζί με ένα πλήρες ιστορικό, δηλαδή:\nπώς άρχισε η πάθηση\nαν έγιναν κάποιες κινήσεις απότομες πριν\nαν άρχισε σιγά-σιγά\nποιο είναι το επάγγελμά του πάσχοντος κτλ\n, θα μας δώσουν την αρχική διάγνωση.\nΗ κλινική εξέταση οσφυαλγίας περιλαμβάνει τα παρακάτω:\nτις κινήσεις της οσφυϊκής μοίρας της σπονδυλικής στήλης\nτην πίεση των γονάτων στην κοιλιά του ασθενούς ώστε να ελέγξουμε τυχόν αστάθεια των πλαϊνών αρθρώσεων\nη ύπαρξη πόνου, που είναι και οι συχνότερες παθήσεις της σπονδυλικής στήλης\nη ανύψωση του κάτω άκρου (η οποία δεικνύει εάν συμμετέχει στην πάθηση και το ισχιακό νεύρο και τυχόν χαλαρές αρθρώσεις)\nκαι φυσικά πλήρης έλεγχος των αντανακλαστικών και της μυϊκής ισχύος πού καθορίζουν το ύψος και το είδος της βλάβης που υπάρχει στη σπονδυλική στηλη\nΗ θεραπεία μπορεί να αρχίσει και δίχως τον ακτινολογικό έλεγχο.\nΚαλό είναι όμως κάποια στιγμή να πραγματοποιηθεί ιδίως εάν δεν έχει γίνει ποτέ.\nΟσφυαλγία αίτια: ποιες είναι οι αιτίες της οσφυαλγίας\n“Ανατομικά αίτια οσφυαλγίας”.\nΕίναι όλο το σύνολο των ανωμαλιών που προκαλούν οσφυαλγία λόγω της κατασκευής της σπονδυλικής στήλης, δηλαδή:\nκαι βέβαια άλλες λιγότερο γνωστές, είναι οι συνηθέστερες παθήσεις για πόνο στη μέση σε νεα άτομα.\nΜε την πάροδο της ηλικίας μπορεί να προστεθεί η δισκοπάθεια και η αρθρίτιδα.\nΔισκοπάθεια – τι είναι και πως προκαλεί οσφυαλγία\nΕίναι η φθορά του δίσκου που μπορεί να συμβεί μετά από μία εξαιρετικά απότομη κίνηση, η, απότομη άρση βάρους.\nΜέρος του δίσκου φεύγει από τη θέση του και προβάλλει στην έξοδο του νεύρου με αποτέλεσμα πολλές φορές την πίεση αυτού.\nΣτην προκειμένη περίπτωση ο πόνος, ίσως και μούδιασμα, να διαχέεται στο κάτω άκρο.\nΗ δισκοπάθεια που θα δούμε στην μαγνητική τομογραφία δεν είναι απαραίτητα το αίτιο του πόνου για το οποίο επισκέπτομεθα τον ιατρό.\nΑρθρίτιδα – τι είναι και πως προκαλεί οσφυαλγία\nοσφυαλγια αιτια – αρθριτιδα\nΤο κάθε σπονδυλικό σώμα ενώνεται με το άλλο μέσω αρθρώσεων.\nΜε τα χρόνια αυτές οι αρθρώσεις παρουσιάζουν αρθρίτιδα, παραμορφώνονται (υπερτροφία) και δημιουργούν πόνο όπως οποιαδήποτε αρθριτική άρθρωση.\nΑυτό είναι το συνηθέστερο αίτιο οσφυαλγίας.\nΕάν η υπερτροφία της αρθρώσεως πιέζει το εξερχόμενο νεύρο, τότε συνυπάρχει και ισχιαλγία.\nΣυνήθως η αρθρίτιδα των αρθρώσεων συνυπάρχει και με δισκοπάθεια\nΑγχος και Οσφυαλγία: Τι πρέπει να γνωρίζετε για το άγχος και πως προκαλεί οσφυαλγία\nΕίναι μία κατάσταση περίπλοκη.\nΤο άγχος μειώνει την αντοχή μας στον πόνο.\nΣτην προκειμένη περίπτωση μικρά προβλήματα οσφυαλγίας μεγενθύνονται.\nΕπίσης μπορεί να προκαλέσει σωματοποίηση.\nΟ πάσχων δεν καταλαβαίνει ότι πρόκειται για άγχος, αλλά το εκδηλώνει σαν μία πάθηση, στην προκειμένη περίπτωση οσφυαλγία.\nΕπίσης άτομα τα οποία έχουν οσφυαλγία έχουν και αυξημένο άγχος λόγω του φόβου της ανικανότητος.\nΤο άγχος μπορεί να μας βάλει σε ένα φαύλο κύκλο οπου έχουμε άγχος, το σώματοποιούμε ως οσφυαλγία και εν συνεχεία ο φόβος της ανικανότητος προς κινηση, αυξάνει το άγχος που με τη σειρά του επιδεινώνει την οσφυαλγία.\nΤο άγχος επίσης δρα, με μυϊκή σύσπαση όλων των μικρών μυών που συνοδεύουν τα οπίσθια στηρίγματα της σπονδυλικής στήλης ανάμεσα στους σπονδύλους, οπότε οι οπές (τρύπες) πού παίρνουν τα νεύρα μικραίνουν και πιέζουν ένα ή περισσότερα νεύρα.\nΚολιτιδα και Οσφυαλγία – πως συνδέονται\nΚαι αυτή είναι μία εξαιρετικά πολύπλοκη κατάσταση.\nΗ αύξηση του όγκου του εντέρου λόγω παθολογικών καταστάσεων η λόγω μιας απλής δυσκοιλιότητας μπορεί να δημιουργήσει πόνο ο οποίος αντανακλά στην οσφυϊκή μοίρα της σπονδυλικής στήλης (αύξηση ενδοκοιλιακής πιέσεως).\nΤο άγχος,επηρεάζει και αυτό την κολίτιδα.\nΈνα καλό ιστορικό και κλινική εξέταση μπορεί να μας λύσει το πρόβλημα της διαγνώσεως, και με την κατάλληλη θεραπεία ο πάσχων να βελτιωθεί.\nΣε σπάνιες περιπτώσεις μπορεί μια δισκοπάθεια να μας στείλει άτυπο πόνο στην κοιλιά και να έχουμε κολίτιδα.\nΑυτό βέβαια είναι μία εξαιρετικά σπάνια κατάσταση.\nΤο κύριο σύμπτωμα είναι ο πόνος.\nΜπορεί ένα άτομο να κινείται κανονικά με λίγο πόνο στη μέση του, ή μπορεί να έχει έντονο πόνο που τον ακινητοποιεί.\nΠολλές φορές ο πόνος αντανακλά στον γλουτό, πολλοί το εκλαμβάνουν ως ισχιαλγία που όμως δεν είναι.\nΗ ισχιαλγία προκαλεί πόνο στο κάτω άκρο συνήθως μέχρι τον άκρο πόδα και πολλές φορές το πόδι είναι μουδιασμένο.\nΈχει μεγάλη σημασία αν τα συμπτώματα άρχισαν ξαφνικά μετά από κάποια κίνηση η αν άρχισαν με λίγο πόνο και Προοδευτική επιδείνωση.\nΟ έντονος περιορισμός της κινήσεως της μέσης λόγω πόνου, οφείλεται στον μυϊκό σπασμό.\nΣε όσους διαβάζουν το άρθρο θέλω να κάνω μία επισήμανση.\nΤο μέγεθος του πόνου, δηλαδή η ένταση του, δεν είναι απαραίτητα ενδεικτικό μεγάλης ή μικρής βλάβης στη σπονδυλική στήλη.\nΜπορεί να έχουμε μικρή βλάβη, συνηθισμένη, αλλά έντονο πόνο με αδυναμία βάδισης.\nΙσχύει και το ανάποδο.\nΤα είδη της οσφυαλγίας\nΕίναι η κρίση πόνου που έχουμε στη μέση μας μετά από κάποια δραστηριότητα οπως άρση βάρους, υπέρμετρης κοπώσεως,η, παρατεταμένης φόρτισεως της σπονδυλικής στήλης σε ακατάλληλη θέση.\nΗ εμφάνιση πόνου μας αναγκάζει να πάμε στο γιατρό.\nΗ ένταση του πόνου μπορεί να ποικίλει και να προκαλεί, μικρή η μέτρια ανικανότητα στην δραστηριότητα, η, πλήρη ανικανότητα βάδισεως.\nΕίναι το αποτέλεσμα της πλημμελούς θεραπείας της οξείας οσφυαλγίας.\nΟ πάσχων παρουσιάζει πόνο στη μέση του, συνήθως σε μικρό βαθμό, ενοχλητικό, που όμως του επιτρέπει να έχει την καθημερινή δραστηριότητα του.\nΘεωρώ ότι η οξεία οσφυαλγία η οποία δεν θεραπεύεται σε ένα εύλογο χρονικό διάστημα, για μένα είναι 10 με 15 μέρες, μεταπίπτει σε χρόνια οσφυαλγία.\nΌπως συμβαίνει σε όλες τις φλεγμονές, οι πέριξ ιστοί, αλλοιώνονται λόγω των φλεγμονωδών παραγόντων που εκλύονται.\nΤο ίδιο συμβαίνει και στην οσφυαλγία.\nΟπότε καλό είναι να αρχίζουμε την θεραπεία εγκαίρως και να την ολοκληρώνουμε μέχρι να περάσει πλήρως η οξεία και χρόνια φάση της παθήσεως.\nΠολλά άτομα με τον όρο χρόνια οσφυαλγία, εσφαλμένως αναφέρονται, στο ότι πάσχουν για πολλά χρόνια από οσφυαλγία.\nΤο να έχουμε κρίσεις οσφυαλγίας κατά διαστήματα δεν είναι χρόνια οσφυαλγία, αλλά επανειλημμένα επεισόδια οσφυαλγίας.\nΟι συχνές κρίσεις υποδηλώνουν οτι πρέπει είτε να χάσουμε βάρος, είτε να γυμναστούμε, είτε και τα δύο.\nΕίναι ο λατινικός όρος για την οσφυαλγία ο οποίος εισήχθη τον 17ο αιώνα.\nΟπότε εάν έχετε κάνει αυτή την αναζήτηση, διαβάστε όλα τα σχετικά για την οσφυαλγία\nΟσφυαλγία θεραπεία Greek Orthopaedics – Τοπικές εγχύσεις φαρμάκων\nΣτην οξεία οσφυαλγία, δηλαδή αυτή που άρχισε πριν μία ή δύο μέρες, η, λιγότερο, ποτέ μην βάζετε θερμά επιθέματα στη μέση σας.\nΘα έχετε επιδείνωση.\nΗ θεραπεία της Οσφυαλγίας στην Greek Orthopaedics χωρίζεται σε 3 στάδια:\n1. Φαρμακευτική αγωγή:\nΜε αντιφλεγμονώδη φάρμακα.\n2. Τοπική έγχυση φαρμάκων\nΕάν ο πόνος επιμένει γίνονται στο σημείο του πόνου (της φλεγμονής) τοπικά αναισθητικά και αντιφλεγμονώδη φάρμακα με ειδική τεχνική και τονίζεται με τοπική δράση.\nΕίναι ότι καλύτερο, χωρίς κίνδυνο, διότι εξασφαλίζει θεαματικά αποτελέσματα το συντομότερο δυνατό, χωρίς καμία παρενέργεια.\nΦυσικά εφαρμόζεται από χειρουργό Ορθοπεδικό, που είναι γνώστης της ανατομίας της περιοχής, λόγω της χειρουργικής του εμπειρίας.\nΟι τοπικές εγχύσεις είναι τουλάχιστον δύο με κενό διάστημα μεταξύ τους 1 εβδομάδα.\nΜπορούν να επαναληφθούν στο μέλλον, εάν χρειαστεί χωρίς κανένα πρόβλημα.\nΤο ποσοστό επιτυχίας τους ξεπερνάει το 95% των περιπτώσεων.\nΤο 5% που άργησε να έρθει στον ιατρό παραμένει στην ιδία κατάσταση που ήταν και ποτέ χειρότερα.\nΕκτός των τοπικών εγχύσεων υπάρχουν και άλλες μη χειρουργικές θεραπείες για την αντιμετώπιση της οσφυαλγίας, μερικές από αυτές είναι επιστημονικά τεκμηριωμένες και άλλες όχι.\nΗ συχνότητα των κρίσεων της οσφυαλγίας εξαρτάται σε μεγάλο βαθμό απο τον πάσχοντα.\nΗ απώλεια βάρους και η καθημερινή άσκηση των κοιλιακών – ραχιαίων μυών μειώνουν την ένταση και την συχνότητα τους.\nΈνα υπέρβαρο άτομο που έχει μία κοιλιά με λίπος βάρους 7 κιλών, μεταφέρει το εξαπλάσιο βάρος στην σπονδυλική του στήλη που είναι ισοδύναμο με 42 κιλά.\nΕίναι εύκολα κατανοητό γιατί η απώλεια βάρους είναι σημαντική όπως σημαντικό είναι το καλό μυϊκό σύστημα που θα συγκρατεί τη μέση.\nΑντιθέτως, κορσέδες που υποστηρίζουν τη μέση καλό είναι να αποφεύγονται σε μακροχρόνια χρήση.\nΟ λόγος: Θα οδηγήσουν σε ατροφία του μυϊκού συστήματος και περαιτέρω επιδείνωση της συχνότητας της οσφυαλγίας.\nΗ έναρξη της θεραπείας αυτής μπορεί να γίνει και μόνο με την κλινική εξέταση του ασθενούς, απο τον Χειρουργό Ορθοπεδικό.\nΗ Αξονική ή Μαγνητική τομογραφία συνιστώνται, αλλά δεν θεωρούνται απαραίτητες στην παρούσα φάση.\nΕάν θέλετε να εμβαθύνετε στο τι συνιστά η ευρωπαϊκή ένωση σχετικά με την θεραπεία της οσφυαλγίας και ποιες τεχνικές είναι επίσημες θεραπείες, διαβάστε αυτό το pdf.\nΣημαντικό ρόλο στην θεραπεία, έχει η ακριβής διάγνωση του προβλήματος.\nΜερικές φορές ο ιατρός παραβλέπει την κλινική εξέταση και βασίζεται μόνο στις ακτινογραφίες και τη μαγνητική τομογραφία\nAυτό μπορεί να οδηγήσει σε λανθασμένες διαγνώσεις.\nΦυσιοθεραπεία και χειρισμοί της σπονδυλικής στήλη από χείροπράκτορα\nΗ φυσιοθεραπεία στην οξεία φάση άλλοτε βοηθά και άλλοτε όχι.\nΕάν αρχίστε φυσιοθεραπεία και δείτε επιδείνωση, καλό είναι να διακόψετε και να ξεκουραστείτε για ένα διάστημα.\nΣτην χρόνια οσφυαλγία, φυσιοθεραπεία βοηθά.\nΟι χειρισμοί που γίνονται για να λυθεί το πρόβλημα της οσφυαλγίας, κατά τη γνώμη μου, καλό είναι να αποφεύγονται.\nΕάν δεν έχει γίνει σωστή αξιολόγηση του είδους του προβλήματος που προκαλεί την οσφυαλγία και το αίτιο είναι ένας προβληματικός δίσκος, υπάρχει πιθανότης να επέλθει ρήξη και να χρειάζεται επειγόντως χειρουργείο.\nΌλες οι οσφυαλγίες δεν αντιμετωπίζονται με τους ίδιους χειρισμούς, που σε μερικές περιπτώσεις μπορεί να είναι επιβλαβείς.\nΠόσο διαρκεί η οσφυαλγία\nΔεν είναι δυνατόν να θέσουμε χρονικό όριο θεραπείας της οσφυαλγίας.\nΣυνήθως τα περισσότερα άτομα, μετά από μία μικρή βελτίωση επανέρχονται σε πλήρη δραστηριότητα και αυτός είναι ένας παράγοντας παρατάσεως της οσφυαλγίας για μεγάλο χρονικό διάστημα.\nΑν θα θέλαμε να θέσουμε ένα παράδειγμα για να είμαστε πιο κατανοητοι, σκεφτείτε μία φωτιά που καίει και δεν τη σβήνουμε τελείως, ανά πάσα στιγμή ξαναφουντώνει.\nΆρα εάν θέλετε να γίνετε γρήγορα καλά, ξεκουραστείτε πάρτε τα φάρμακα που πρέπει να πάρετε, βελτιωθείτε πλήρως και μετά επανέρχεστε σε πλήρη δραστηριότητα\nΟσφυαλγία και περπάτημα\nΜπορείτε να περπατήσετε αλλά όχι σαν άσκηση οταν πονάτε.\nΣυνήθως το περπάτημα χειροτερεύει την οσφυαλγία, οπότε θα χρειαστεί κάποιος περιορισμός μέχρι του σημείου που δεν χειροτερεύετε.\nΟσφυαλγία και έντερο\nΑναφερθήκαμε νωρίτερα στην κολίτιδα και την επίδραση που έχει στην οσφυαλγία.\nΗ λήψη φαρμάκων για οσφυαλγία πολλές φορές μπορεί να επιφέρει δυσκοιλιότητα.\nΟσφυαλγία και κολύμπι\nΔεν υπάρχει περιορισμός εφόσον δεν χειροτέρευει με το κολύμπι, το πολύ κρύο νερό της θάλασσας μπορεί να επιφέρει μυικό σπασμό και αύξηση του πόνου.\nΓενικά όμως εάν το κολύμπι σας επιφέρει πόνο τότε περιορίστε το ή καταργήστε το.\nΑντιθέτως όταν παρέλθει το πρόβλημα της οσφυαλγίας, το κολύμπι είναι η ιδανική άσκηση για συντήρηση\nΟσφυαλγία και γιόγκα\nΚαι εδώ δεν υπάρχει αντένδειξη εκτός αν η γιόγκα σας χειροτερεύει.\nΓενικά όμως για τη γιόγκα πρέπει να κάνω μία επισήμανση.\nΤα άτομα που έχουν χαλαρές αρθρώσεις λόγω κατασκευής, με την γιόγκα μπορεί να αποκτήσουν ακόμη χαλαρότερες αρθρώσεις.\nΑυτό μπορεί να επιφέρει συχνότερα προβλήματα οσφυαλγίας.\nΟσφυαλγία και ψυχολογία\nΑναφερόμαστε στο άγχος για το οποίο μιλήσαμε νωρίτερα.\nΥπάρχουν πάρα πολλές εργασίες που αναφέρουν ότι το άγχος είναι ένα αίτιο πόνου στη σπονδυλική στήλη.\nΠολλοί συνάδελφοι χορηγούν αγχολυτικά στα προβλήματα οσφυαλγίας.\nΠροτιμώ να τα αποφεύγω και να κουβεντιάσω με τον ασθενή για το πρόβλημα του και να τον ξεαγχωσω.\nΕάν το άγχος είναι μεγάλο και δεν ελέγχεται, τότε ο ασθενής πρέπει να δει ιατρό της αντίστοιχης ειδικότητας και όχι να πάρει απλώς αγχολυτικά από τον ορθοπεδικό.\nΟσφυαλγία και καρκίνος\nΟ καρκίνος μπορεί να δώσει οσφυαλγία αλλά η κλινική εικόνα διαφέρει ριζικά από την απλή οσφυαλγία.\nΗκαρκινική εντόπιση, επιφέρει πόνο αλλά έχει ένα ιδιαίτερο χαρακτηριστικό.\nΟ ασθενής πονάει ακόμη και όταν είναι ξαπλωμένος και δεν κινείται σε αντίθεση με την απλή οσφυαλγία όπου η ακινησία επιφέρει μείωση του πόνου.\nΒεβαίως υπάρχουν και άλλα κλινικά ευρήματα που πρέπει ο γιατρός να εντοπίσει αλλά αυτό είναι το πλέον χαρακτηριστικό.\nΟσφυαλγία και τρέξιμο\nΑμφιβάλλω αν κάποιος μπορεί να τρέξει με οσφυαλγία.\nΌταν παρέλθει όμως, δεν υπάρχει περιορισμός εφόσον το τρέξιμο δεν δημιουργεί πρόβλημα.\nΠολλοί δρόμοι οδηγούν στη Ρώμη και δεν τους ξέρω όλους.\nΠάντως δεν θα διάλεγα τον βελονισμό σαν θεραπεία για την οσφυαλγία.\nΟσφυαλγία και πυρετός\nΗ οσφυαλγία δεν επιφέρει πυρετό εάν όμως υπάρχει πρέπει άμεσα να σας δει γιατρός και να γίνουν εξετάσεις.\nΟσφυαλγία θεραπεία – βίντεο\nΟσφυαλγία αντιμετώπιση / θεραπεία με τοπικές εγχύσεις φαρμάκων: φωτογραφίες\nΕικόνες τοπικών εγχύσεων για διάφορα είδη οσφυαλγίας\nΠόσο κοστίζει η θεραπεία της οσφυαλγίας – Κόστος αντιμετώπισης εναλλακτικών λύσεων\nΟι τοπικές εγχύσεις φαρμάκων για την οσφυαλγία, προσφέρουν αποτελεσματική θεραπεία αν το πρόβλημα επιμένει.\nΤο κόστος είναι σαφώς υψηλότερο από την απλή λήψη φαρμάκων, εξαρτάται δε, από το πόσο παραμελημενη είναι η οσφυαλγία και πόσες φορές θα επανέλθει ο πάσχων.\nΜε αυτές τις τεχνικές, συνήθως ο πάσχων αποφεύγει το χειρουργείο.\nΤηλεφωνήστε μας σήμερα να δούμε την περίπτωση σας και να συζητήσουμε για το κόστος / την τιμής θεραπείας της οσφυαλγίας με τοπικές εγχύσεις φαρμάκων.\nΕυχαριστούμε για τον χρόνο παραμονής σας στον ενημερωτικό μας οδηγό “Οσφυαλγία θεραπεία – τρόποι αντιμετώπισης – αίτια, συμπτώματα” και ότι άλλο χρειάζεται να γνωρίζετε για την πάθηση αυτή.\nΟι Greek Orthopaedic είναι ορθοπεδικοί χειρουργοί με ειδίκευση στα γόνατα, τα ισχία (ολική αρθροπλαστική ισχίου)\nκαι την αντιμετώπιση της οσγυαλγίας / ισχιαλγίας.


Χειριστικοί άνθρωποι: Πώς λειτουργούν και πώς καταφέρνουν να σε έχουν υπό την καθοδήγησή τους – Omorfi.gr\nΤελευταία Ενημέρωση 16:01 - 24/10/2021\nΟι χειριστικοί άνθρωποι ζούνε ανάμεσά μας. Και η χειραγώγηση είναι μια μορφή “τέχνης” για αυτούς. Ποιοι είναι; Πώς μπορούμε να τους αναγνωρίσουμε; Πώς μας χειραγωγούν; Μπορεί να είμαστε και εμείς χειριστικοί;\nΟι χειριστικοί άνθρωποι ζούνε ανάμεσά μας. Και η χειραγώγηση είναι μια μορφή “τέχνης” για αυτούς. Μπορεί να είναι στη δουλειά, μπορεί στις ερωτικές μας σχέσεις, μπορεί και στις φιλικές.


«Θέλω να σε γλείψω ολόκληρη» συνηθισμένη ατάκα που γράφουν πολλοί στα «βρόμικα» μηνυματάκια που στέλνουν όταν την πέφτουν σε κάποια!\nΕίσαι ένας από τους δεκάδες που το λένε, που το γράφουν σε ένα κορίτσι. Από την υπόσχεση-ή την απειλή- έως την υλοποίηση, υπάρχει ένας γκρεμός σκοτεινός και βαθύς.\nΚαι όταν λέμε «γλείφω μια γυναίκα» δεν εννοούμε, βεβαίως, αποκλειστικά γλείφω τα χείλη του αιδοίου της.\nΥπάρχουν ένα σωρό άλλα σημεία πάνω στο γυναικείο κορμί που αν κουρδιστούν σωστά μέσω των χειλιών, της αναπνοής, των δοντιών και της γλώσσας, τότε μια γυναίκα συναντά την ευτυχία και την φιλά στο στόμα με πάθος.\nΔες ποια είναι αυτά, όπως τα περιγράφει μια γυναίκα, η Ευγενία, που …ξέρει τι θέλει:\nΖώνες ευερεθιστότητας που, αν προσεχθούν σωστά, παράγουν καθαρή μαγεία. Αργά, υγρά και απολαυστικά φιλιά στα πλαγιανά του λαιμού και στην βάση του, ενώ με κοιτάζεις στα μάτια παράλληλα, αν δεν είναι πολύ σκοτεινά. Το στέρνο μην το ξεχνάς, είναι η περιοχή βλάστησης του στήθους, το οποίο θα σπαράξει από αδημονία αν δώσεις μερικά δευτερόλεπτα της προσοχής σου στο σημείο από πάνω του. Τέντωσε με λίγο, να γείρω προς τα πίσω το κεφάλι μου κι εσύ να με έχεις στην διάθεσή σου ευάλωτη με το πάνω μέρος του σώματός μου βορά στο διψασμένο στόμα σου. Από το στήθος και μετά, δύο είναι οι κλασικές διαδρομές του πυρός: η Κοιλιά-Αιδοίο και η Πλάτη-Πωπός-Αιδοίο.\nΔιαδρομή Πυρός Νο1: Η πλέον διαδεδομένη, αυτή που σχεδόν απαιτώ να είσαι άξιος να διασχίσεις. Λίγα κλεφτά δευτερόλεπτα στην κοιλιά, με τα χέρια σου ακόμα στο στήθος μου (γιατί όχι;) και η προσοχή σου ήδη στρέφεται χαμηλά. Κάνε μου την χάρη να ξεκινήσεις τρυ-φε-ρά, δεν έχω καμία διάθεση να συστήσω με βίαιο τρόπο την κλειτορίδα μου στην γλώσσα σου. Αυτή θα είναι ο τελευταίος ασπασμός, αφού έχεις κάνει παιχνίδι με τα μέσα και έξω χείλη, χωρίς απαραίτητα να χρησιμοποιείς και τα χέρια σου. Αν το κάνεις, όχι με δύναμη. Και κοίτα με. Μ’ αρέσει πολύ. Μη διστάσεις να μου τακτοποιείς τα πόδια όπως σου αρέσουν: πάνω στους ώμους σου ή πίσω, με τα γόνατα να ακουμπούν την κοιλιά μου. Κάνε μια δυο παύσεις, αν νιώσεις πως τις χρειάζεσαι. Γλείφεις, δεν κάνεις μαραθώνιο. Μην προσδοκάς οργασμούς στο λεπτό, φυσικά. Ίσως να μου αρέσει πολύ, πάρα πολύ, αλλά να θέλω να τελειώσω όταν θα βρίσκεσαι μέσα μου. Ξεκινώντας την εξερεύνηση (Milo Manara).\nΔιαδρομή Πυρός Νο2: Με γυρνάς ανάποδα και ασχολείσαι με την πλάτη μου όσο θες. Αυτή η διαδρομή ίσως να μην περιλαμβάνει καν την στάση στο στήθος, γιατί μπορεί να ξεκινήσει με εμένα μπρούμυτα. Προσωπικά, δεν έχω καλύτερο. Δεν ισχύει για όλες-τίποτα σε αυτόν τον κόσμο όπου ριχτήκαμε, δεν ισχύει για όλους και όλες με τον τρόπο που υπάρχει στο μυαλό το δικό μου.\nΤο δικό σου. Με δυνατή γλώσσα να διασχίσεις την ραχοκοκαλιά μου, να με κρατάς σφιχτά, να φτάσεις μέχρι τον κώλο. Μην αρχίσεις α βουτάς προς τα μέσα, δώσε λίγη σημασία σε αυτά τα μικρά βουναλάκια, κράτησέ τα στα χέρια σου από αυτήν την προοπτική γωνία: αντιμέτωπός τους.\nΌλη η δουλειά στο γλείψιμο είναι το γύρω γύρω-μέσα κι έξω- αλλά επουδενί απευθείας η οπή. Αργά και βασανιστικά ή γρήγορα και επιδέξια, κάνε με να σε παρακαλάω να προχωρήσεις και μπροστά. Μπορείς να το κάνεις είτε στην ίδια στάση, σπρώχνοντάς με λίγο προς τα πάνω, είτε να με γυρίσεις ανάσκελα. Δεν υπάρχουν κανόνες.\nΥπάρχουν μόνο μερικά δοκιμασμένα κόλπα Όπως τα ευεργετικά αποτελέσματα της εναλλαγής γλώσσας, χειλιών, χεριού, φαλλού. Μέσα, έξω, γύρω, πλάι. Κάνε με να χάνω την γη κάτω από τα πόδια μου.\nΌπως ότι υπάρχουν στιγμές και στιγμές. Άλλοτε, ενδείκνυται ένα τρυφερό και απαλό γλείψιμο του αιδοίου που αποτελεί εναρκτήριο λάκτισμα μιας πολύ ζεστής και προσωπικής ερωτικής πράξης, από αυτές που κοιταζόμαστε στα μάτια και νιώθουμε τα πάντα.\nΆλλοτε, πάλι, το γλειφομούνι αποκτά ρόλο ορμητικό και αν μπορούσε να περιγραφεί με λόγια θα πήγαινε κάπως έτσι: «θέλω να σε κάνω να χύνεις μέχρι αύριο» ή «δεν μπορώ να αντισταθώ στο σώμα σου, στην μυρωδιά σου». Μερικές γυναίκες δεν είναι τόσο εξοικειωμένες με το σπορ.\nΑκόμα και αυτές που γουστάρουν, είναι φορές που δεν. Μα, η αιδοιολειχία είναι μη συγκρίσιμη με την πεολειχία. Σπάνια μπορεί να αποκτήσει αυτόνομη υπόσταση, με τον τρόπο που το κάνει η πίπα. Έχετε ακούσει κανέναν ή καμιά να λέει «ένα γλειφομούνι στα γρήγορα»; Η αιδοιολειχία είναι η πιο δύσκολη πίστα στο σεξ, εκεί όπου καταβαραθρώνονται οι εραστές της επιφάνειας. Μην μας πιέζετε αν δεν το θέλουμε εκείνη την στιγμή.\nΈχουμε περισσότερες ανασφάλειες από όσες νομίζετε και προφανώς δεν μπορούμε ή δεν θέλουμε να τις ξεπεράσουμε εν μία νυκτί. Εσείς μπορεί να τρελαίνεστε για το μουνί εν γένει- το μουνί ως έννοια, ως ιδέα, ως κατάσταση-, αλλά εμείς για το δικό μας το μουνί έχουμε ελαφρώς διαφορετική άποψη. Μπορεί να ανησυχούμε για κάποια απρόσκλητη οσμή, μπορεί να μην έχουμε προλάβει να κάνουμε την τέλεια αποτρίχωση, μπορεί να νιώθουμε αρκετά ευαίσθητες εκεί κάτω και να φοβόμαστε μήπως πονέσουμε ή ενοχληθούμε.\nΜερικές φορές, το να μας δώσετε ένα δυο γλυκά φιλιά εκεί πέρα, είναι αρκετό. Και ίσως, την επόμενη φορά που θα σας συναντήσουμε με τα εσώρουχά μας, να σας ζητήσουμε να μας γλείψετε. Να σας παρακαλέσουμε. Μας κάνει να νιώθουμε υπέροχα η σκέψη ότι θέλετε να το κάνετε. Μας ξενερώνουν οι άντρες που το αποφεύγουν-ιδίως αυτοί που, ενώ δεν το κάνουν σε εμάς, ζητούν συνεχώς κι επίμονα να τους γλείψουμε.\nΠιστεύω πως η αιδοιολειχία είναι η πιο δύσκολη πίστα στο σεξ, εκεί όπου καταβαραθρώνονται οι εραστές της επιφάνειας και των πρόχειρων διεισδύσεων, εκεί όπου άντρες «που δεν τους το’ χεις» κερδίζουν χρυσό μετάλλιο και υπάρχει κίνδυνος έως και να ερωτευθούμε.


Αγιος Γερασιμος - Νεα, Γενικες πληροφοριες.\nΑρχική Νέα - Ειδήσεις Αγιος Γερασιμος\nΟ Άγιος Γεράσιμος σύμφωνα με τη παράδοση γεννήθηκε στα Τρίκαλα της Κορινθίας το 1506. Ο πατέρας του ονομάζονταν Δημήτριος και η μητέρα του Καλή. Ο πατέρας του ανήκε στην βυζαντινή αριστοκρατία, στη μεγάλη οικόγενεια των Νοταράδων. Το βαφτιστικό όνομα του Άγιου Γεράσιμου ήταν Γεώργιος.Ο προπάππους του Λουκάς Νοταράς, υπήρξε ο τελευταίος πρωθυπουργός του Βυζαντίου και είχε συγγένεια - από το σόι της μητέρας του, με το Κωνσταντίνο Παλαιολόγο – το τελευταίο αυτοκράτορα.\nΟ Άγιος Γεράσιμος σύμφωνα με τους βιογράφους του έμεινε αρκετά στο Άγιον όρος και έφυγε όταν αποφάσισε να κάνει ένα ταξίδι στους Άγιους Τόπους, όπου έφθασε γύρω στο 1538. Εκτός από τον Πανάγιο Τάφο, επισκέφτηκε τη Συρία, τη Δαμασκό, το Σινά, την Αντιόχεια, την Αλεξάνδρεια και την έρημο της Θηβαίδας.\nΟ πατριάρχης στα Ιεροσόλυμα εκτιμησε την προσωπικότητα του Γεράσιμου και έτσι τον κρατησε κοντά του να αναλαβει κανδηλανάπτης στον Πανάγιο Τάφο. Στα Ιεροσόλυμα ο Άγιος Γεράσιμος χειροτονείται διάκονος και πρεσβύτερος από τον Πατριάρχη Ιεροσολύμων Γερμανό με το όνομα Γεράσιμος προς τιμήν του Άγιου Γεράσιμου του Ιορδανίτου. Το 1548 ο Άγιος Γεράσιμος αφήνει τα Ιεροσόλυμα για να ένα ταξίδι στην Κρήτη όπου και έμεινε γύρω στα δύο χρόνια. Από εκεί επιστρέφει στη Ζάκυνθο μετά από ένα ταξίδι προσκύνημα που τον έφερε πιο κοντά στο θεο.\nΤην ίδια εποχή αυτή έχει γεννηθεί στη Ζάκυνθο και ο Άγιος Διονύσιος και κάποια παράδοση θέλει να τον έχει βαφτίσει ο άγιος Γεράσιμος. Πάντως το σίγουρο είναι ότι ο Άγιος Διονύσιος επηρεάστηκε από την προσωπικότητα του Άγιου Γεράσιμου που ήταν ήδη πολύ γνωστός στο νησί.\nΗ εποχή της Ενετικής κυριαρχίας είναι δύσκολη και από θρησκευτική άποψη καθώς η καθολική εκκλησία προσπαθεί να αποκτήσει πιστούς από τον ντόπιο πληθυσμό. Ο Άγιος Γεράσιμος αποφασίζει να πάει στη Κεφαλονιά. Ασκητεύει σε σπήλαιο κοντά στο Αργοστόλι. Στο σπήλαιο έμεινε για 5 χρόνια και 11 μήνες οπότε αποφασίζει να εγκατασταθεί στη περιοχή των ομαλών στους πρόποδες του Αίνου και να ιδρύσει ένα μοναστήρι. Εκεί αρχίζουν να συρρέουν οι πιστοί για να ακούσουν τη διδασκαλία του. Στη περιοχή των Ομαλών υπήρχε ένα ερημοκλήσι αφιερωμένο στην κοίμηση της Θεοτόκου το οποίο παραχώρησε στον Άγιο Γερασιμο μαζί με τα γύρω κτήματα, ο ιερέας της περιοχής Γεώργιος Βάλσαμος το 1561. Ο Άγιος ιδρύει μοναστήρι με το όνομα Νέα Ιερουσαλήμ με την άδεια και την ευλογία του επίσκοπου του νησιού Παχώμιου Μακρή. Από τότε η φήμη του εξαπλώνεται σε όλο το χριστιανικό κόσμο. Μετά από αίτηση του το πατριαρχείο θέτει τη μονή υπό την υψηλή του προστασία.\nΟ Άγιος Γεράσιμος "κοιμήθηκε" στις 15 Αυγούστου την ίδια μέρα με την αγαπημένη του Παναγία. Στις τελευταίες του στιγμές στην επίγεια ζωή του ήταν κοντά του όπως αναφέρει η παράδοση, ο πατέρας Ιωαννίκιος, ο πατέρας Γερμανός και η ηγουμένη Λαυρεντία. Οι ιερείς ντύνουν τον άγιο με τα άμφια τα οποία φέρει μέχρι σήμερα και μετά από κατανυχτική εξόδιο ακολουθία στην οποία χοροστάτησε ο Επίσκοπος Κεφαλληνίας Φιλόθεος ο Λοβέρδος, ενταφιάζουν το σώμα του Άγιου Γεράσιμου δίπλα και μέσα στον νότιο τοίχο του Ναού. Η πρώτη ανακομιδή του σώματος του Αγίου Γεράσιμου έγινε 2 χρόνια και 2 μήνες μετά την κοίμηση του, στις 20 Οκτωβρίου του 1581. Οι Ενετοί όμως θορυβημένοι από την αφθαρσία του σώματος του ζήτησαν να ταφεί ξανά ώστε να συμπληρωθούν τα 3 χρόνια. Η δεύτερη ανακομιδή του σώματος γίνεται μετά από 6 μήνες και το αποτέλεσμα είναι το ίδιο.\nΛένε πως ο Μεγαλοδύναμος του’ δωσε τη χάρη να “δαμάζει και να ελευθερώνει το σαλεμένο μας μυαλό”, εκείνο το μυαλό που πειράχτηκε απ’ το “αέρι το κακό”.\nH Mονή του Αγίου Γερασίμου\nΣτην καρδιά της Κεφαλληνιακής γης, κάτω από το επιβλητικό βλέμμα του Μεγάλου Βουνού-Αίνου, βρίσκεται η οινοφόρα λεκάνη των Ομαλών. Πήρε το όνομά της κατά πάσα πιθανότητα από Κρήτες που ήρθαν τα χρόνια τα παλιά στην Κεφαλονιά κι άφησαν μέσα σ’ όλα τα Τοπωνύμιά τους κληρονομιά!\nΣτη μονή φυλάσσεται το σώμα του Αγίου Γερασιμου σε λάρνακα. Μέσα στη μονή υπάρχει η είσοδος για το σπήλαιο που ασκήτευε ο ‘Αγιος, την «Σκήτη», στην οποία μπορεί να περιηγηθεί ο επισκέπτης. Το σπήλαιο διαθέτει δύο χώρους και σε αυτό συμβαίνει ένα παράξενο φαινόμενο:


Parodos: Τα τολμηρά σεξουαλικά σχέδια του Σεργκέι Αϊζενστάιν\nΤα τολμηρά σεξουαλικά σχέδια του Σεργκέι Αϊζενστάιν\nΣεργκέι Αϊζενστάιν, η Οδύσσεια ενός σκηνοθέτη, Βασισμένο στις μαρτυρίες συνεργατών και φίλων του, σύνταξη, μετάφραση και επιμέλεια: Μάκης Μωραΐτης, εκδόσεις Καθρέφτης.\nΟ Σεργκέι Αϊζενστάιν δεν ήταν μόνον ένας σπουδαίος κινηματογραφιστής, πρωτοπόρος της έβδομης τέχνης. Ηταν μια κινητή βιβλιοθήκη. Δεν υπήρξε ούτε μια μέρα στη ζωή του που να μην αγόρασε ένα βιβλίο ή να έλαβε κάποιο ταχυδρομικώς. Διάβαζε συνέχεια και συνήθιζε να εντυπωσιάζει τους συνομιλητές του ανατρέχοντας στις πλούσιες γνώσεις του. Είχε την ικανότητα να απαγγέλλει στη μητρική γλώσσα του κάθε συγγραφέα αποσπάσματα του έργου του. Ηταν γνωστός για την ικανότητά του αυτή και γινόταν δεκτός με ενθουσιασμό από διάσημες καλλιτεχνικές παρέες σε διάφορα μέρη του κόσμου.\nΟταν συνάντησε τον Τζόις στο Παρίσι, όχι μόνον είχε διαβάσει τον Οδυσσέα, αλλά έκανε και καίριες ερωτήσεις. Στην Αγγλία, όταν βρέθηκε με τον διάσημο θεατρικό συγγραφέα Μπέρναντ Σο, συζήτησε μαζί του για όλα τα έργα του.\nΟ Αϊζενστάιν σκιτσάριζε, έγραφε, δίδασκε, μελετούσε, κινηματογραφούσε. Ηταν ένας θεωρητικός της αισθητικής. Ο ίδιος έγραφε: «Τυχαία βρέθηκα να είμαι κινηματογραφιστής, καλλιτέχνης, σχεδιαστής, συγγραφέας και ό,τι άλλο. Η κύρια πρόθεσή μου είναι να κάνω ό,τι έκανε ο Δαρβίνος στη φυσική επιστήμη ή ο Καρλ Μαρξ στον χώρο της Πολιτικής Οικονομίας. Θέλω να καταστήσω φανερή την ουσιαστική φύση της καλλιτεχνικής δημιουργίας».\nΟ Αϊζενστάιν είχε πλήρη συνείδηση ότι ο κινηματογράφος ήταν μια σύνθεση τεχνών. Δανείστηκε και προσάρμοσε ιδέες και τεχνικές που αναπτύχθηκαν πρώτα σε άλλες τέχνες. Στη ζωγραφική, το θέατρο, την ποίηση, το μυθιστόρημα. Είχε επανειλημμένως πει ότι η θεωρία του μοντάζ είχε χρησιμοποιηθεί πρώτα σε αυτές τις τέχνες. Το μοντάζ δεν ήταν απλώς το κόψιμο και το ράψιμο κάποιων πλάνων. Είχε μεγάλη ιστορία πίσω του. Μπορείς να συναντήσεις το μοντάζ στην ποίηση του Πούσκιν. Στη λογική των κινεζικών ιερογλυφικών, όπου η σύνθεση δύο διαφορετικών εννοιών δημιουργεί μια άλλη νέα: «Πόρτα συν αυτί = κρυφακούω».\nΗ εμπεριστατωμένη μελέτη τού έδωσε τη συνθετική ικανότητα και προσάρμοσε τις ιδέες αυτές στη νέα τέχνη. Δημιούργησε κινηματογραφικά αριστουργήματα, όπως η Απεργία και το Θωρηκτό Ποτέμκιν. Πρόθεσή του δεν ήταν να δώσει στο κοινό έναν τρόπο φιλικής διασκέδασης δύο ωρών, αλλά να βουτήξει μέσα στη θυελλώδη ιστορία της εποχής του.\nΕίχε ξεκινήσει να γίνει πολιτικός μηχανικός, ακολουθώντας την παράδοση του πατέρα του, αλλά η επανάσταση τον κλόνισε και άλλαξε την πορεία της ζωής του. «Η επανάσταση μου έδωσε το πιο πολύτιμο πράγμα στη ζωή, με έκανε καλλιτέχνη». Ξεκίνησε στο θέατρο, αλλά γρήγορα πέρασε στην επαναστατική τέχνη της εποχής, τον κινηματογράφο. Ο Αϊζενστάιν είχε με την επανάσταση κοινή πορεία. Την ανέδειξε και τον ανέδειξε. Εφερε σε πρωταγωνιστικό ρόλο τις μάζες. Αποχαιρέτησε τη «βασιλευόμενη επανάσταση» για το Χόλιγουντ, μα γύρισε γρήγορα πίσω, απογοητευμένος, με μισοτελειωμένες ταινίες στις αποσκευές του.\nΣκόνταψε σε γραφειοκρατικές επιτροπές, νόθα τέκνα της επανάστασης, μα επέμεινε, σηκώθηκε όρθιος πάλι. Κέρδισε εκ νέου την εμπιστοσύνη του κόμματος, ανέλαβε υπεύθυνα πόστα στην κινηματογραφική παραγωγής της Σοβιετικής Ενωσης, έκανε νέες εντυπωσιακές ταινίες. Οπως οι Αλέξανδρος Νιέφσκι και Ιβάν ο τρομερός. Μα τον Ιβάν δεν τον έκανε ατρόμητο, αλλά αδύναμο. Θύμιζε τον Αμλετ του Σαίξπηρ. Το πλήρωσε αυτό με την εκ νέου αμφισβήτηση του έργου του, λίγο πριν από τον θάνατό του.\nΌταν αναχώρησε από το Μεξικό, ο Αιζενστάιν, σε έναν έλεγχο στα σύνορα των Ηνωμένων Πολιτειών, τα σχέδια κατασχέθηκαν και κάηκαν. Με την επιστροφή του στη Μόσχα επί Στάλιν κράτησε τα σχέδια κρυμμένα μέχρι το θάνατό του το 1948. Η χήρα του Βέρα Ατάσεβα έδωσε το μεγαλύτερο μέρος του αρχείου του, εκτός από τα σεξουαλικά σχέδιά του, στα Ρωσικά κρατικά αρχεία λογοτεχνίας και τέχνης στη Μόσχα (RGALI). Η Ατάσεβα τα παρέδωσε στον Andrei Moskvin, ο οποίος διαφύλαξε τη φήμη του σκηνοθέτη, διατηρώντας τα σχέδια αυτά κρυμμένα.\nΟι κληρονόμοι του το 1990 τα πούλησαν στους σημερινούς ιδιοκτήτες ενώ το ένα τέταρτο των σχεδίων δόθηκε στη μόνιμη συλλογή του κρατικού μουσείου Ερμιτάζ στην Αγία Πετρούπολη.\n➤ In a Nutshell - Ο κόσμος με μια ματιά\n➤ Andrej Tarkovskij


Στην Ινδία η καρύδα χρησιμοποιείται εδώ και χρόνια για τη διατήρηση της καλής υγείας των δοντιών και των ούλων, αλλά και για θεραπευτικούς λόγους. Καθαρίζει και λευκαίνει τα δόντια, ενώ παράλληλα κάνει τα δόντια και τα ούλα πιο δυνατά. Είναι αντιβακτηριδιακό και φροντίζει την υγιεινή του στόματος γενικότερα.\nΣυμβουλή: Φτιάξτε τη δική σας οδοντόπαστα!\nΑναμίξτε ½ φλιτζάνι λάδι καρύδας (πρώτα θα το έχετε λιώσει ή μαλακώσει) και 3 κουταλιές baking soda και ανακατέψτε καλά. Αφήστε το μίγμα να κρυώσει και έπειτα βουτήξτε την οδοντόβουρτσα στο μπολ και πλύνετε τα δόντια σας. Υπάρχει η δυνατότητα να χρησιμοποιήσετε σκέτη την καρύδα και να την αλείψετε ή να βουρτσίσετε τα δόντια σας με αυτήν.\nΑρχαία παραδοσιακή Αγιουρβεδική συμβουλή: Το πρωί αφού πλύνετε τα δόντια σας βάλτε μία κουταλιά έλαιο καρύδας στο στόμα σας και κρατήστε για κάποια ώρα (όσο είναι άνετο για εσάς) καθώς το μετακινείτε μπρος-πίσω, δεξιά αριστερά στο στόμα σας σαν να κάνετε στοματικό διάλυμα. Μόλις ολοκληρώσετε ξεβγάλετε. Εναλλακτικά μπορείτε να ανακατέψετε και ¼ της κουταλιάς κουρκουμά στην μία κουταλιά λάδι καρύδας, να το ανακατέψετε καλά και να κάνετε όπως παραπάνω. Μπορείτε να το κάνετε τρεις φορές την εβδομάδα.\nΜαγειρική με καρύδα και η επίδρασή της στην υγεία μας\nΝόστιμη αλλά και ευεργετική για την υγεία μας, η καρύδα ωφελεί ποικιλοτρόπως τον οργανισμό μας. Πιο συγκεκριμένα:\nΠρολαμβάνει την εμφάνιση της νόσου Αλτσχάιμερ ή μπορεί και να συμβάλλει στην βελτίωση των συμπτωμάτων.\nΒοηθάει στη βελτίωση της μνήμης.\nΑποτρέπει την υψηλή πίεση και τα καρδιαγγειακά νοσήματα.\nΚάνει καλό στις φλεγμονές και την αρθρίτιδα.\nΠροστατεύει το ήπαρ και τις βλάβες αυτού.\nΣυμβάλλει στην καταπολέμηση των βακτηριδίων και των ιών λόγω του λαυρικού οξέως που περιέχει. Το λαυρικό οξύ εκτός από την καρύδα το συναντάμε στο μητρικό γάλα και είναι ένας από τους βασικούς λόγους που θεωρείται ότι τα μωρά που θηλάζουν χτίζουν σε γερές βάσεις το ανοσοποιητικό τους σύστημα αλλά και είναι έξτρα προστατευμένα από ιούς, βακτήρια και μολύνσεις.\nΒοηθάει στην μυϊκή ενδυνάμωση.\nΕξισορροπεί το ορμονικό σύστημα.\nΑυξάνει το μεταβολισμό αλλά και τα επίπεδα ενέργειας.\nΒοηθάει στην κάθαρση του ουροποιητικού συστήματος αλλά και στις πέτρες ή τις λοιμώξεις των νεφρών.\nΣε μικρές δόσεις ανακουφίσει στη γαστρίτιδα.\nΑνακουφίζει από το στρες, εξισορροπεί το συναίσθημα και χαλαρώνει το νευρικό σύστημα.\nΑπομακρύνει τις εξάψεις και τα συναισθηματικά μπλοκαρίσματα που μπορεί να προκύψουν στην ζωή μιας γυναίκας κατά τη διάρκεια της εμμηνόπαυσης.\nΣυμβουλή: Μαγειρέψτε με λάδι καρύδας τα φαγητά σας, αντικαθιστώντας το βούτυρο, αλλά και τα γλυκά σας αντικαθιστώντας τη ζάχαρη.\nΜπορείτε ακόμα να πίνετε το νερό ή το γάλα καρύδας. Θα τα βρείτε έτοιμα σε είδη υγιεινής και βιολογικά καταστήματα ή μπορείτε να τα φτιάξετε και μόνοι σας. Το μόνο που θα χρειαστείτε για το νερό της καρύδας είναι να αγοράσετε μία καρύδα να την ανοίξετε και να μαζέψετε το υγρό της. Το νερό καρύδας βελτιώνει το νευρικό σύστημα και ωφελεί τον εγκέφαλο. Ένα ποτήρι νερό καρύδας περιέχει περίπου 300 mg καλίου και είναι πλούσιο σε μαγνήσιο.\nΝα θυμάστε ότι το λάδι καρύδας το χειμώνα παγώνει και γίνεται σαν βούτυρο. Τους καλοκαιρινούς μήνες υγροποιείται ξανά.


Δένδιας για Τουρκία: «Καρφώνει» τον Ερντογάν για τις σχέσεις του με τους Ταλιμπάν - ΚΑΒΑΛΑ 247\nΔένδιας για Τουρκία: «Καρφώνει» τον Ερντογάν για τις σχέσεις του με τους Ταλιμπάν\nΔένδιας για Τουρκία: « Χτίζουμε γέφυρες σταθερότητας όταν άλλες χώρες προσπαθούν να αναβιώσουν παλιές αυτοκρατορίες»\n«Υπάρχουν χώρες στη γειτονιά μας που, σε αντίθεση ακόμη και με το συμφέρον των κοινωνιών τους, προσπαθούν να αναβιώσουν παλιές αυτοκρατορίες και παλιές αντιλήψεις», σημείωσε ο υπουργός Εξωτερικών Νίκος Δένδιας σε δηλώσεις του μετά την ολοκλήρωση της τριμερούς συνάντησης υπουργών Εξωτερικών Ελλάδας- Κύπρου και Ισραήλ στην Ιερουσαλήμ. «Κυριολεκτικά θαμμένες στην άμμο του παρελθόντος», τόνισε χαρακτηριστικά. «Και χρησιμοποιούν πολλά εργαλεία. Στρατιωτικές εισβολές σε άλλες χώρες, ανάμειξη στις εσωτερικές υποθέσεις άλλων χωρών, ασύμμετρος πόλεμος, πόλεμος δι’ αντιπροσώπων. Και, φυσικά, μερικές φορές εργαλειοποιούν τη μετανάστευση, κάτι εντελώς απαράδεκτο», ανέφερε ακόμη ο υπουργός Εξωτερικών\n«Η κοινή μας προσπάθεια είναι ότι αυτά δεν πρέπει ποτέ να πετύχουν», υπογράμμισε χαρακτηριστικά. Ο υπουργός Εξωτερικών σημείωσε πως με τους ομολόγους του Νίκο Χριστοδουλίδη και Γαΐρ Λαπίντ εξέτασαν τις εξαιρετικά ανησυχητικές εξελίξεις στην ευρύτερη περιοχή.\n«Θρησκευτικός φανατισμός, τρομοκρατία, ένα “τόξο φονταμενταλισμού” που εκτείνεται από τη Βόρεια Αφρική στην Ανατολική Μεσόγειο και φτάνει μέχρι την Κεντρική Ασία και το Αφγανιστάν». «Οι Ταλιμπάν θεωρούν την Τουρκία σύμμαχο, έκαναν σαφή δήλωση ότι η Τουρκία είναι μια φιλική χώρα. Και η Χαμάς συνεχάρη τους Ταλιμπάν», συμπλήρωσε ο κ. Δένδιας. «Ο καλύτερος τρόπος αντιμετώπισης των προβλημάτων του σήμερα είναι μαζί με φίλους, χτίζοντας γέφυρες σταθερότητας και ευημερίας για όλους, ανοιχτές σε όλες τις πρόθυμες χώρες στην Ευρώπη, στη Μέση Ανατολή, στον Κόλπο και ακόμη και πέρα», επεσήμανε.\nΟ Έλληνας υπουργός Εξωτερικών ευχαρίστησε ακόμη τους ομολόγους του Νίκο Χριστοδουλίδη και Γαΐρ Λαπίντ για την «αλληλεγγύη και την έμπρακτη υποστήριξή» τους στις πρόσφατες πυρκαγιές στην Ελλάδα. Κεντρικό θέμα στην τριμερή σύνοδο ήταν άλλωστε οι τρόποι ενίσχυσης της συνεργασίας των τριών χωρών, ξεκινώντας από την πολιτική προστασία. Στόχος ήταν ακόμη να βρεθούν νέοι τρόποι για να θεσμοθετηθεί η συμμετοχή στρατηγικών εταίρων στο τριμερές σχέδιο. «Πιστεύουμε ότι κι άλλες χώρες θα μοιραστούν τελικά τις ίδιες αρχές μαζί μας και τις ίδιες αξίες μαζί μας», είπε ακόμη. Τέλος, η συνάντηση είχε ως στόχο την ενίσχυση της ισχυρής διμερούς σχέσης μεταξύ Ελλάδας και Ισραήλ, ανέφερε ο κ. Δένδιας, ο οποίος κατά τη διάρκεια της επίσκεψης στο Ισραήλ θα γίνει δεκτός από τον πρωθυπουργό Ναφτάλι Μπένετ και τον πρόεδρο του Ισραήλ Ιτσχάκ Χέρτζογκ.


GRUPPE VCB 46A15F-70\n-Κλάση απόδοσης καθαρισμού σε χαλί D\n-Μέση ετήσια κατανάλωση ενέργειας -\n-Επιπλέον 3 λίτρα χωρητικότητα,Φίλτρο HEPA H11,\nΕτικέτες: σκουπα , gruppe , vcb43c16a , red\n- Ατμοκαθαριστής ισχύος 1200W - Με θήκη για απορρυπαντικό - Πίεση 3 bar - Μεγάλη γκάμα εξαρτημάτων: - Στρογγυλή βούρτσα - Πανί καθαρισμού υφασμάτων - Ίσιο στόμιο ατμού - Σωλήνας επέκτασης - Δοχείο μέτρησης νερού - Γωνιακό στόμιο ατμού - Βούρτσα μεγάλων επιφανειών - Εξάρτημα καθαρισμού τζα..\nKARCHER SC5 EASYFIX - 1.512-530.0\nΚαθαρισμός και σιδέρωμα; Ατμός εναντίον ρύπων! Κανένα πρόβλημα για το Kärcher SC 5 EasyFix. Κι αυτό γιατί είναι ο πιο ισχυρός ατμοκαθαριστής στην κατηγορία του (πίεση ατμού 4,2 bar) και παρέχει και τη δυνατότητα σύνδεσης ατμοσίδερου. Χαρακτηριστικά: - Απόδοση επιφάνειας (m²): 150 - Χρόνος θέρμα..


WSJ: Merkel και Sarkozy έχουν χάσει την αξιοπιστία τους. | 7psixos\nWSJ: Merkel και Sarkozy έχουν χάσει την αξιοπιστία τους.\nPosted on 7 Νοεμβρίου, 2011 by 7psixos\nΓια απώλεια της αξιοπιστίας των Merkel και Sarkozy κάνει λόγο σε άρθρο της η Wall Street Journal. Στο άρθρο σημειώνεται πως οι Ευρωπαίοι ηγέτες έθεσαν διορία έξι εβδομάδων για τη διάσωση του ευρώ η οποία εξέπνευσε στις Κάννες. Στη σύνοδο της G20 ωστόσο, όπως τονίζεται, δεν σημειώθηκε καμία σημαντική συμφωνία, αντίθετα η ανακοίνωση των ηγετών της Γαλλίας και της Γερμανίας πως η Ελλάδα είναι ελεύθερη να αποχωρήσει από την Ευρωζώνη ενδέχεται να επισπεύσει τη διάλυσή της.\nΗ ανακοίνωση αυτή μετασχημάτισε τη φύση του ευρώ, αναφέρεται χαρακτηριστικά.\nΟι Merkel και Sarkozy αποφάσισαν πως η Ευρωζώνη αποτελεί εθελοντική ένωση, όχι λόγω μίας προσκόλλησης στην αρχή του εθνικού αυτοπροσδιορισμού αλλά για την προστασία της αρχής πως οι χώρες μέλη δεν πρέπει να γίνονται υπόχρεες για τα χρέη άλλων.\nΗ σημασία της ανακοίνωσής αυτή είναι τεράστια. Ξαφνικά, ο συναλλαγματικός κίνδυνος εισήχθη σε μία αγορά κρατικών ομολόγων η οποία εξακολουθεί να προσπαθεί να “χωνέψει” πως τα ομόλογα των κρατών της Ευρωζώνης περιέχουν έναν απροσδόκητο πιστωτικό κίνδυνο.\nΑκόμα χειρότερα, σε όλη τη διάρκεια της κρίσης, οι δύο ηγέτες σημείωναν πως θα κάνουν τα πάντα για να σώσουν το ευρώ. Ακόμα και οι διαβεβαιώσεις που έχουν δώσει δεν αξίζουν το χαρτί στο οποίο έχουν γραφτεί, αναφέρεται χαρακτηριστικά στο άρθρο. Πρώτον, δεν θα υπήρχαν χρεοκοπίες, έπειτα το πρώτο ελληνικό haircut ήταν “μοναδική κατάσταση”, το δεύτερο haircut ακολούθησε 12 εβδομάδες αργότερα, τώρα η έξοδος από την Ευρωζώνη είναι δυνατή. Δεν πρέπει να απορεί κανείς γιατί οι αγορές δεν δανείζουν και η Κίνα δεν θα επενδύσει στο ταμείο διάσωσης της Ευρωζώνης. Τίποτα από αυτά που λένε οι συγκεκριμένοι αυτοί οι ηγέτες δεν έχει κάποια αξιοπιστία, τονίζεται στο άρθρο.\nΧωρίς κάποιο μηχανισμό για δημοσιονομικούς μετασχηματισμούς, οι πιο αδύναμες οικονομίες εξαναγκάζονται να αντιμετωπίσουν τα προβλήματα χρέους μέσω μεγαλύτερης λιτότητας η οποία οδηγεί σε ένα καθοδικό σπιράλ.\nΕν τω μεταξύ, η αποδιοργάνωση των αγορών κρατικών ομολόγων έχει προκαλέσει μία πλήρης κλίμακας επίθεση στις τράπεζες της Ευρωζώνης οι οποίες έχουν αποκλειστεί από τη χρηματοδότηση. Έτσι, σημειώνει η Wall Street Journal, όχι μόνο οι αδύναμες οικονομίες είναι παγιδευμένες σε μία μη ανταγωνιστική ισοτιμία, αλλά αντιμετωπίζουν υψηλότερα κόστη δανεισμού καθώς οι τράπεζες κόβουν το δανεισμό, επιδεινώνοντας το πρόβλημα ανταγωνιστικότητας.\n← «Η Μέρκελ δημιούργησε την κρίση στην Ευρωζώνη»Λάβρος κατά της Γερμανίδας καγκελαρίου ο Τζορτζ Σόρος\nΟύτε οι Τούρκοι δεν έχουν δείξει τόσο μεγάλη ασέβεια προς την Ελλάδα →


Κίνα Perilla Frutescens Φύλλο Απόσπασμα Sclareol Κατασκευαστές\nOrganic Herb Inc. [Hunan,China] Είδος Επιχείρησης:Κατασκευαστής Main Mark: Αφρική , Αμερική , Ασία , Καραϊβικής , Ανατολική Ευρώπη , Ευρώπη , μέση Ανατολή , Βόρεια Ευρώπη , Ωκεανία , Άλλες αγορές , Δυτική Ευρώπη , Παγκόσμιος Εξαγωγέας:91% - 100% certs:ISO9001, FDA Περιγραφή:Perilla Leaf Extract,Perilla Frutescens Extract,Απόσπασμα Perilla Sclareol\nHome > Προϊόντα > Τυποποιημένα εκχυλίσματα φυτών > Perilla Frutescens Φύλλο Απόσπασμα Sclareol\nΑρ. μοντέλου: P008.R01000\nΟΧΙ είναι ένας από τους κορυφαίους Κίνα Perilla frutescens Απόσπασμα κατασκευαστές Sclareol, υποδοχή στο χονδρικό εμπόριο φθηνά Perilla Απόσπασμα, Perilla frutescens Απόσπασμα, Sclareol σκόνη, Perilla Εκχύλισμα Φύλλων από το εργοστάσιό μας. Το Sclareol είναι μια αρωματική χημική ένωση που βρίσκεται στο Perilla Frutescens. Πρόκειται για ένα κεχριμπαρένιο στερεό με ένα γλυκό, βαλσαμικό άρωμα. Το Sclareol χρησιμοποιείται ως άρωμα στα καλλυντικά και τα αρώματα και ως γεύση στα τρόφιμα. Η Sclareol και άλλες παρόμοιες ουσίες μπορούν να παρασκευαστούν από sclareolide. Το Sclareol είναι επίσης σε θέση να σκοτώσει ανθρώπινα λευχαιμικά κύτταρα και καρκινικά κύτταρα κόλου με απόπτωση.\nΒασικές πληροφορίες για το εκχύλισμα Perilla Frutescens\nΌνομα: Perilla frutescens Απόσπασμα\nΛατινική ονομασία: Perilla frutescens (L.) Britt.\nΜέθοδοι δοκιμής: GC\nCAS αριθ .: 515-03-7\nΜοριακός τύπος: C20H36O2\nΜοριακό Βάρος: 308,5\nΕμφάνιση: καφέ κίτρινο σε λευκή σκόνη\nΤο Perilla είναι το κοινό όνομα των ετήσιων βοτάνων του γένους Perilla της οικογένειας μέντας, Lamiaceae. Σε ήπια κλίματα, το φυτό επανασυνδέεται. Υπάρχουν τόσο ποικιλίες πράσινου φύλλου και μοβ-φύλλων, οι οποίες γενικά αναγνωρίζονται ως ξεχωριστά είδη από βοτανολόγους. Τα φύλλα μοιάζουν με τσίμπημα φύλλα τσουκνίδας, αλλά έχουν ελαφρώς στρογγυλό σχήμα. Τα αιθέρια έλαια του παρέχουν μια έντονη γεύση η ένταση της οποίας μπορεί να συγκριθεί με εκείνη του δυόσμου ή του μάραθου. Θεωρείται πλούσιο σε μέταλλα και βιταμίνες, έχει αντιφλεγμονώδεις ιδιότητες και θεωρείται ότι συμβάλλει στη διατήρηση και αποστείρωση άλλων τροφίμων. Όπως ο βασιλικός και ο coleus, είναι μέλος της οικογένειας των νομισματοκοπείων.\nΤο Sclareol είναι μια αρωματική χημική ένωση που βρίσκεται στο φασκόμηλο (Salvia sclarea), από την οποία προέρχεται το όνομά της. Κατατάσσεται ως δικυκλική αλκοόλη διτερπενίου. Πρόκειται για ένα κεχριμπαρένιο στερεό με ένα γλυκό, βαλσαμικό άρωμα.\nΤο Sclareol χρησιμοποιείται ως άρωμα στα καλλυντικά και τα αρώματα και ως γεύση στα τρόφιμα. Η Sclareol και άλλες παρόμοιες ουσίες μπορούν να παρασκευαστούν από sclareolide.\nΤο Sclareol είναι επίσης σε θέση να σκοτώσει ανθρώπινα λευχαιμικά κύτταρα και καρκινικά κύτταρα κόλου με απόπτωση.\nΚύρια λειτουργία του εκχυλίσματος Perilla:\nΜε τη λειτουργία της μείωσης της αρτηριακής πίεσης.\nΜε τη λειτουργία της αναστολής της συσσωμάτωσης των αιμοπεταλίων\nΜε τη λειτουργία της αντιδιαβρωτικής και αντιοξειδωτικής?\nΜε τη λειτουργία του αντικαρκινικού.\nΩς φαρμακευτικές πρώτες ύλες για την εκκαθάριση της θερμότητας, των αντιφλεγμονών, της απορρόφησης και ούτω καθεξής, χρησιμοποιείται κυρίως στον φαρμακευτικό τομέα.\nΩς πρώτη ύλη του προϊόντος που ωφελεί το στομάχι, αυξάνει την ενέργεια και ενισχύει την ασυλία, που χρησιμοποιείται ευρέως στη βιομηχανία της υγείας.\nPerilla Leaf Extract Perilla Frutescens Extract Απόσπασμα Perilla Sclareol Lotus Leaf Extract Plant Extracts herb extract Uncaria Gambir Extract herb extracts


Κτίση υποκλινόμενη σ’ Έναν Θεό καλλιτέχνη - Νέα της Βοιωτίας\nΚτίση υποκλινόμενη σ’ Έναν Θεό καλλιτέχνη\nΕνδεικτικά μιας ποιητικής έξαρσης και πνευματικής συνοχής δείχνουν όσα κοσμούν τις ευχές της ημέρας των Θεοφανείων. Δεν αρκεί παρά να διαβάσει κανείς τις ευχές του Μεγάλου Αγιασμού. Ευχές που μαζί με το μεγάλο θείο γεγονός της Βάπτισης του Χριστού συμπαρασύρουν σε μία νέα ζωή λύτρωσης και σωτηρίας το ανθρώπινο γένος. Αυτό οδηγεί τον άγιο Ιωάννη Δαμασκηνό να γράψει πως ένας από τους επτά λόγους που βαπτίστηκε ο Χριστός ήταν όχι επειδή ο Ίδιος είχε ανάγκη να καθαριστεί, ‘’ἀλλά τήν ἐμήν οἰκειούμενος κάθαρσιν’’.\nΔιαβάζοντας κανείς τα κείμενα των Πατέρων, αλλά και την υμνογραφία της Εκκλησίας θα οδηγηθεί σε δύο διαπιστώσεις. Αφενός μεν υμνείται ο Τριαδικός Θεός, ο Θεός Πατέρας από τον Οποίο όλα προέρχονται και πηγάζουν, έχοντας σ’ Εκείνον την αρχή τους, αφετέρου δε παρατηρείται σ’ όλες αυτές τις Δεσποτικές εορτές μία τιμή προς το ανθρώπινο πρόσωπο. Γιορτάζουμε σε κάθε αέναο και λειτουργικό ‘’σήμερον’’ την Γέννηση του Θεανθρώπου, αλλά ταυτόχρονα και τον αγιασμό του ανθρώπου διά του Θεού (άγιος Γρηγόριος Θεολόγος). Γιορτάζουμε την Βάπτιση του Χριστού και ‘’βατός μέν ἀνθρώπῳ παράδεισος καί οὐρανός αὐτός’’ κατά άγιο Γρηγόριο Νύσσης. Τιμούμε την Δ’ Οικουμενική Σύνοδο (451 μ.Χ.) και στο πρόσωπο του Χριστού καταξιώνεται η ανθρώπινη σωματικότητα.\nΜε την εορτή των Θεοφανείων όλη η κτίση πανηγυρίζει και όλα υποκλίνονται στον Δεσπότη Θεό. Ο Θεός Πατέρας δεν είναι άγνωστος, ούτε απρόσωπος, ούτε φιλοσοφικό απωθημένο και φυσικά δεν αποτελεί ανθρώπινο ιδεολόγημα και κατασκεύασμα. Είναι η πηγή των πάντων, η αιτία των πάντων. Πώς υπάρχει ο Υιός χωρίς τον Πατέρα; Σ’ ολόκληρο το ευαγγέλιο ο Υιός αναφέρεται στον Θεό Πατέρα. Το Άγιο Πνεύμα εκπορεύεται από τον Θεό Πατέρα. Στην δημιουργία του κόσμου συμμετέχει ο Πατέρας, ο Υιός και το Άγιο Πνεύμα (ποιήσωμεν ἄνθρωπον κατ᾿ εἰκόνα ἡμετέραν καί καθ᾿ ὁμοίωσιν).\nΣε μία ευχή που διαβάζεται στον Μέγα Αγιασμό (Ποίημα Σωφρονίου Πατριάρχου Ιεροσολύμων) έχουμε μία ευλογημένη συνάντηση του Θεού με την κτίση. Ολάκερη η κτίση είναι ποίημα του καλλιτέχνη Θεού. Ο άγιος Γρηγόριος Θεολόγος χρησιμοποιεί τον όρο ‘’καλλιτέχνης’’ για τον Θεό, λέγοντας πως ‘’ὡς καλλιτέχνης και πλέκειν σοφῶς κτίσιν’’. Δεν φείδονται λόγων οι Πατέρες για να χαρακτηρίσουν την δημιουργική έκφραση του Θεού (τεχνίτης <Κλήμης Αλεξανδρέας, δημιουργός <Γρηγόριος Παλαμάς, αριστοτέχνης< Κύριλλος Αλεξανδρέας). Στην ευχή λοιπόν του Μ. Αγιασμού ο ποταμός Ιορδάνης στρέφεται προς τα πίσω με την Βάπτιση του Χριστού. Η φύση συμμετέχει. Συμμετέχει ως ευχαριστία. Τη στιγμή που σταυρωνόταν ο Χριστός στα Ιεροσόλυμα, μακριά ο άγιος Ιγνάτιος ο Θεοφόρος είδε την φύση να συμμετέχει στο θείο πάθος, να συμπάσχει και τότε αναφώνησε ‘’ Ὁ ἐμόςἔρως ἐσταύρωται’’.\nΟ Ιορδάνης αντιδρά στην είσοδο του Ιησού. Η κτίση δεν μένει ανέγγιχτη από το άγγιγμα του Χριστού. Το σώμα του Χριστού αγγίζει την φύση! Αντιδρά λοιπόν ο Ιορδάνης βλέποντας τον Υιό του Θεού, Εκείνον που πλέον μπορεί να ψηλαφηθεί. Τα βουνά σκίρτησαν αναφέρει η ευχή βλέποντας τον Θεό να έχει μορφή. Η φύση γίνεται μάρτυρας της πιο καταφατικής αποκάλυψης του Τριαδικού Θεού, αυτής της ενσαρκώσεως. Γνωρίζει τον Θεό μέσα από τον Υιό. Και ο Άδης βυθίζεται, δωρίζοντας το Βάπτισμα του Χριστού σωτηρία στον κόσμο. Ο άγιος Γρηγόριος Νύσσης σε ομιλία του για τα Θεοφάνεια αναφέρεται στο σωτηριώδες έργο του Χριστού και σημειώνει πως ράντισε καθαρό νερό και καθάρισε τους ρύπους.\nΟ Θεός σμιλεύει τα πάντα με καλαισθησία και δίνει μορφή αγιότητας σε κάθε τι που αναζητά την χαμένη του πατρίδα, τον παράδεισο. Και η κτίση ανταποκρίνεται στο κάλεσμα. Και ο άνθρωπος. Με τρόπο ευχαριστιακό. Έναν τρόπο που εντάσσεται στην μυσταγωγία της Εκκλησίας, στο μυστήριο της Θείας Ευχαριστίας που περικλείει τα πάντα αφού ‘’τά σά ἐκ τῶν σῶν Σοί προσφέροντες κατά πάντα καί διά πάντα’’ (ευχή Θείας Λειτουργίας). Εξάλλου όπως σημειώνει ένας μεγάλος θεολόγος της εποχής μας ο Μητροπολίτης Γέρων Περγάμου Ιωάννης Ζηζιούλας ‘’η λειτουργία είναι η πλέον θετική και στην πράξη αποδοχή του κόσμου και της δημιουργίας’’. Πράγματι, δεν υπάρχει στην Θεία Λειτουργία ευχή που να μην περιλαμβάνει τον άνθρωπο, την κτίση, ολόκληρη την δημιουργία.\nΟ καλλιτέχνης Θεός δημιουργεί ομορφιά. Τα πάντα γύρω υμνούν και δοξολογούν τον Θεό. Μαρτυρούν εκκωφαντικά την ύπαρξη Του. Ακόμη και μία χαρούμενη νότα, το γάργαρο νερό ενός ποταμού, το κελάηδημα των πουλιών, το φύσημα του αέρα που αλλάζει κατεύθυνση τα κλαδιά ενός δέντρου. Ο Θεός είναι άπαιχτος! Τα δημιούργησε όλα με σοφία. Μέχρι που ο άνθρωπος είδε την κτίση ως κτίσμα δικό του. Εκεί που άρχισε να αυτοθεωρείται ως ιδιοκτήτης της φύσης και όχι ως διαχειριστής μιας μοναδικής θεϊκής κληρονομιάς, ο Θεός μπήκε στην άκρη. Και η φύση; Θεωρώ πως η Θεία Ευχαριστία έχει να μας διδάξει πολλά και σ’ αυτό. Σε τέτοιο βαθμό μάλιστα που θα συμβάλλει στο ξεκαθάρισμα της πατρότητας. Κι αυτή ανήκει μονάχα στον Θεό Πατέρα. Κι όταν αυτό συμβεί η ποίηση, ο λόγος, η μουσική θα υμνεί την δημιουργική ευστοχία της ποιητικής ενέργειας του Θεού. Κι όλα θα γίνουν εναρμόνια. Όπως στο ‘’ταξίδι μιας νότας’’ του Σταύρου Λάντσια.\nPosted in Άρθρα - ΣυνεντεύξειςTagged #Εκκλησία\nΠα Ιαν 7 , 2022\nΤη συνέχιση του πρωταθλήματος αποφάσισε το Διοικητικό Συμβούλιο της Super League, κατά τη σημερινή (7/1) συνεδρίασή του μέσω τηλεδιάσκεψης. Παρά την πρόταση για αναστολή του πρωταθλήματος από τους Απόλλωνα Σμύρνης, Παναιτωλικό και Ατρόμητο, ελήφθη η απόφαση να συνεχιστεί η δράση, λόγω φορτομένου προγράμματος, αρχής γενομένης με τη διεξαγωγή της 17ης […]\nΔΙΑΧΡΟΝΙΚΑ ΚΑΙ ΕΠΙΚΑΙΡΑ ΜΗΝΥΜΑΤΑ … ΓΙΑΤΙ ΣΗΜΕΡΑ ; *\nΘεόδωρος Κολοκοτρώνης. Ο οπλαρχηγός, ο αγώνας, ο εμφύλιος, η φυλακή!\nΓεώργιος Παπανικολάου. Ο Έλληνας γιατρός, που έσωσε τις γυναίκες…\nΔιαστημικό λεωφορείο Challenger. Η τραγωδία που συγκλόνισε τον κόσμο!\nΟ Χριστός ανοίγει διάλογο


Τέσσερις συνταγές ομορφιάς κι υγείας από τομάτα! - Karfitsa.gr\n19 Ιουνίου 2017, 23:22\nΥπέροχη για μέσα κι έξω! Για την υγεία και την ομορφιά της επιδερμίδας. Η τομάτα αναζωογονεί τον οργανισμό και… φαίνεται.\nΔοκιμάστε μια γρήγορη κι αγνή «συνταγή ομορφιάς» για να σταματήσετε την υπερβολική λιπαρότητα. Ένα δροσιστικό toner με χυμό από δύο κανονικές τομάτες και τέσσερις κουταλιές της σούπας χυμό αγγουριού. Απλώστε το… σπιτικό αυτό toner στο πρόσωπό σας -σε καθημερινή βάση- με λίγο βαμβάκι και θα λάμψετε χωρίς να… γυαλίζετε!\nΜη ξεχνάτε ότι η τομάτα είναι το πιο αγνό στυπτικό κι έχει την ικανότητα να ξηραίνει και να σφίγγει τους ιστούς. Οι στυπτικές αυτές ιδιότητες την καθιστούν ως εξαιρετική επιλογή για το μικτό τύπο δέρματος. Φτιάξτε άλλη μια συνταγή ομορφιάς, από τομάτα και αβοκάντο, απλώστε το μίγμα στο πρόσωπό σας για 20 με 30 λεπτά και στη συνέχεια ξεπλύνετε με χλιαρό νερό. Οι στυπτικές ιδιότητες της τομάτας σε συνδυασμό με τις αντισηπτικές και ενυδατικές ιδιότητες του αβοκάντο, καταπραΰνουν το δέρμα, το καθαρίζουν σε βάθος και διατηρούν λαμπερή την επιδερμίδα σας!\nΗ τομάτα θεωρείται και ως ένα πολύ καλό μέσο… λεύκανσης. Μπορεί να σας βοηθήσει να «ανοίξετε» τον τόνο της επιδερμίδας σας… φυσικά, αποφεύγοντας βλαβερές και χημικές ουσίες. Προσθέστε σε ένα μπολ ένα κουταλάκι του γλυκού βρώμη, δύο κουταλάκια του γλυκού πολτό από τομάτες και ένα κουταλάκι του γλυκού γιαούρτι. Ανακατέψτε και απλώστε το περιεχόμενο στο πρόσωπο και το λαιμό για 20 λεπτά. Η βρώμη προσφέρει απαλή απολέπιση στο δέρμα σας, ενώ το γιαούρτι σε συνδυασμό με την τομάτα βοηθούν στην απομάκρυνση ατελειών.\nΤο αγνό αυτό προϊόν της φύσης είναι πλούσιο σε λυκοπένιο, συστατικό που μειώνει την ποσότητα ελεύθερων ριζών στο δέρμα, καταπολεμά την κυτταρική βλάβη, την ερυθρότητα και αποτρέπει τις λεπτές γραμμές και τις ρυτίδες. Μία εξαιρετικά δραστική μάσκα για τη συγκεκριμένη περίπτωση είναι να πλένετε και ξεφλουδίζετε μία τομάτα, την οποία έχετε βγάλει μόλις από το ψυγείο. Την κόβετε σε μικρά κομματάκια και μετά τη λιώνετε σε ένα μπολ. Ρίχνετε ένα κουταλάκι του γλυκού μέλι και λίγο αλεύρι στο τοματόζουμο κι ανακατεύετε καλά. Απλώνετε το μίγμα στο πρόσωπό σας για 20 λεπτά και μετά ξεπλένετε καλά…


"Τι είναι πλανήτης;" με ρώτησες ένα πρωί που κατευθυνόμασταν προς τον παιδικό σταθμό. Προηγουμένως είχαμε δει να περνά ένα απορριμματοφόρο της ανακύκλωσης και σου είχα πει ότι είναι απαραίτητη η ανακύκλωση για να βοηθάμε τη ζωή του πλανήτη μας.\n"Πλανήτης είναι η γη που πατάμε, το χώμα που πιάνουμε, ο αέρας που αναπνέουμε".\nΚούνησες με συγκατάβαση το κεφαλάκι σου και συνεχίσαμε το δρόμο μας.\nΛίγο αργότερα, είδα στο διαδίκτυο μια εκδήλωση της WWF με τίτλο "Μαγειρεύουμε έναν καλύτερο κόσμο για τα παιδιά μας".\nΣκέφτηκα πως θα ήταν η κατάλληλη ευκαιρία να πάρεις επιμέρους απαντήσεις για αυτό που με ρώτησες το πρωί.\nΈτσι, αμέσως μετά τη δουλειά μου δε χάσαμε την ευκαιρία και πήγαμε στο δημαρχείο της Θεσσαλονίκης για να μάθουμε πώς μπορούμε να βοηθήσουμε όλοι ώστε να μην "αρρωσταίνει" ο πλανήτης μας.\nΜέσα από διάφορες δραστηριότητες και παιχνίδια μάθαμε πόσο σημαντικό είναι να μην πετάμε φαγητό, να αξιοποιούμε κάθετι που μας προσφέρει η γη, μάθαμε ότι αφήνουμε τα μικρά ψαράκια να μεγαλώσουν και ταξινομήσαμε τα φρούτα και τα λαχανικά κάθε εποχής!\nΉταν ένα ξεχωριστό απόγευμα. Και παρόλο που είμασταν πολύ κουρασμένες και οι δύο δε θέλαμε να φυγουμε απο την εκδήλωση.\nΉταν μια ουσιαστική μέρα.\nΠολλές φορές σκέφτομαι πως αν δεν ησουν εσυ στηγια ζωή μου πολλα "αυτονόητα" θα είχαν χασει το νόημά τους.\nΓιατι εσυ τους δίνεις νόημα.\nΔυο δοντάκια έπεσαν.\nΣτις 27 Αυγούστου!\nΕκεί που ετοιμαζόμασταν να στρώσουμε το μεσημεριανιό τραπέζι...τσουπ!\nΈπεσαν δυο διαμαντάκια για να πάρουν τη θέση τους δυο άλλα πιο γερά.\nΤα πήρε λες η νεράιδα εκείνο το βράδυ τα δυο σου διαμαντάκια;\nΟυπς! Μην ξεχνάς!\nΤα δοντάκια να βουρτσίζεις\nκαι σωστά να καθαρίζεις!\nστις Σεπτεμβρίου 23, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΠριν από λίγο καιρό έγραφα για την απώλεια ενός υπέροχου συναδέλφου και φίλου. Του Δημήτρη Διβιδη.\nΔε θα το πιστέψεις...\nΣήμερα γράφω για αλλη μια μαχαιριά.\nΘέλω να γραψω απειρα πράγματα μα και θελω να σιωπησω ταυτόχρονα.\nΔεν έχουν τα λογια πια αξια και το εκτόπισμα ψυχής ανάλογης με αυτής του λατρεμένου συναδέλφου και φιλου Φώτη Φερενιδη.\nΚαι πρέπει να συμβιβαστούμε εκ νέου. Να χωνεψουμε ότι ο φιλος μας και αδελφος μας Φωτης, ο Φωτακος μας δεν ειναι πια κοντα μας.\nΔε γίνεται λες και ξαναλες.\nΤο λες το λες και δεν το ανέχεσαι το οχι της ζωής.\nΚαθε φορα που έβλεπα οτι ειχαμε βάρδια στις ειδήσεις πετούσε η καρδια μου που θα εβλεπα το φωτεινό χαμόγελό σου!\nΠου θα ρουφουσα απο την καλοσύνη σου. Που η ζωη θα ήταν πιο απλη μεσα απο την ηρεμια σου.\nΦώτη, πραγματικά δεν ξέρω αν οι λέξεις μπορούν να αποδώσουν αυτό που σημαινες, σημαινεις και θα σημαινεις για μας.\nΜε ένα μόνιμο χαμόγελο στα χείλη. Θαρρεις και μας εκανες δώρο τη φωτεινή καρδια σου καθε φορα. Μα καθε φορα!\nΔεν μπορώ άλλο Φώτη.\nΔεν έμεινε ανάσα.\nΤις πήρες ολες μαζι σου.\nΞεκουράσου λατρεμένο χαρισματικο πλάσμα.\nΜόνο, να. Θα με ρωτησει η Χαρά "τι κανει ο Φωτης μας μαμά;"\nΘα της πω οτι ταξίδεψες για να μάθεις τραγούδια, μελωδίες και μουσικες στο Θεό.\nΠέτα κι εσυ εκει οπου ανήκεις.\nστις Σεπτεμβρίου 13, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΞέρεις τι κόντεψα να ξεχάσω;\nΤη νέα σου λατρεία για το εφετινό καλοκαίρι!\n"Μαμά, αυτός ποιος αριθμός είναι;;;"\nΜε ρωτάς με λαχτάρα και περίσσια χαρά!\nΗ αλήθεια είναι ότι η μάθηση των αριθμών άρχισε με ένα πολύ απλό παιχνίδι.\nΣε αυτό μας βοήθησαν πολύ τα λεωφορεία!\n"Μαμά! Δες! Το 3!!!"\n"Μαμά, δες! Το 50!!!"\nΑργότερα με ρωτούσες για το καθένα από πού έρχεται και πού πάει και το παιχνίδι γινόταν ακόμη πιο ενδιαφέρον.\nΠλέον, δεν υπάρχει περίπτωση να δεις κάποιον αριθμό οπουδήποτε και να μην τον βροντοφωνάξεις!\nΕίναι πολύ διασκεδαστικό όταν επιβραβεύεις τον εαυτό σου ρωτώντας με τόση γλύκα: "Μπράβο μου;;;;"\nΜΠΡΑΒΟ ΣΟΥ ΑΓΑΠΗ ΜΟΥ!\n***Να μην ξεχάσω να σου πω ότι η πρώτη μέρα στο σχολείο σήμερα πήγε περίφημα!\nστις Σεπτεμβρίου 01, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΜαζί στη δουλειά.\nΕίναι από τις στιγμές που απολαμβάνω πάρα πολύ.\nΤυχαίνει μέσα στο χρόνο κάποιες φορές να σε παίρνω μαζί μου στη δουλειά και να περνάμε καλά και οι δύο.\nΔεν είναι εύκολο αυτό ξέρεις για όλες τις μαμάδες.\nΕξαρτάται πόσο Kids friendly χώρο εργασίας έχεις.\nΚι εγώ σε αυτό τον τομέα είμαι πολύ τυχερή.\nΕίναι και οι συνάδελφοι ως επί το πλείστον γονείς και γνωρίζουν πολύ καλά τις ανάγκες και τις προκλήσεις που έχει να αντιμετωπίσει μια εργαζόμενη μαμά.\nΑυτό το καλοκαίρι, κάποιες μέρες, είμασταν μαζί στη δουλειά και αυτό έκανε καλό και στις δυο μας.\nΣίγουρα, δεν είναι ό,τι καλύτερο για την ξεκούραση ενός παιδιού θα πουν οι αυστηροί και οι ειδικοί αλλά θεωρώ πολύ πιο ουσιαστικό και συναισθηματικά πλήρες το να είναι ένα παιδί κοντά στην εργαζόμενη μαμά του. Ειναι εμφανές άλλωστε ότι ένα παιδί νιώθει πιο ασφαλές και εν τέλει πιο χαρούμενο όταν βρίσκεται κοντά στη μαμά του ακόμη και σε ώρες εργασίας, κάποιες φορές όταν οι συνθήκες το απαιτούν.\nΑπό την άλλη, είναι και μια πολύ καλή βιωματική εμπειρία.Το παιδί αναγνωρίζει τον εργασιακό χώρο της μαμάς του, κοινωνικοποιείται ακόμη περισσότερο και γνωρίζει ακόμη καλύτερα την ουσία του κόσμου.\nΠοτέ δε μου άρεσαν τα παιδιά που είναι μεγαλωμένα σε μια "ξεκούραστη γυάλα" συνέχεια.\nΕμείς, φροντίζουμε μετά τη δουλειά να περνάμε καλά. Κάνουμε τις βόλτες μας στο κέντρο της πόλης, παρατηρούμε την πόλη, παίζουμε ή χαλαρώνουμε σε ένα από τα πολλά καφέ της Θεσσαλονίκης και αναλύουμε πώς ήταν η μέρα μας.\nΑυτό που μπορώ να πω με σιγουριά μικρή μου είναι ότι ερχόμαστε ακόμη πιο κοντά και χτίζουμε αναμνήσεις.\n*άραγε τι θα θυμάσαι από όσα όμορφα περάσαμε μαζί;\nΤώρα είναι η ώρα που θα πάρεις και θα δώσεις αγκαλιές.\nΠου θα πεις τον καλό λόγο σου.\nΠου θα πεις σ'αγαπώ στους ανθρώπους σου.\nΤώρα θα φορέσεις το φόρεμα "το καλό".\nΤώρα θα φας το γλυκό που παχαίνει.\nΤώρα θα αγοράσεις τα παπούτσια που είδες στη βιτρίνα.\nΤώρα θα ζητήσεις συγγνώμη.\nΤώρα θα πάρεις τηλέφωνο να εξηγηθείς και να εξηγήσεις.\nΤώρα θα φροντίσεις τον εαυτό σου.\nΤώρα θα πεις αυτά που δεν είπες ποτέ. Κανείς δεν ξέρει ότι τον αγαπάς ή τον σκέφτεσαι αν δεν του το δείξεις κιόλας. Αν του το πεις ακόμη καλύτερα. Έχουμε ανάγκη να ακούμε την αγάπη.\nΗ μουσική της ζωής δε διαρκεί για πάντα και δεν υπάρχει τίποτα πολυτιμότερο από την οικογένεια μας.\nΤα πιο ζεστά φτερά για την καρδιά μας.\nστις Αυγούστου 22, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΗ Αγία Διακριτικότητα.\nΕίναι μια εποχή που είμαστε και οι δυο στο τρέξιμο για πολύ σοβαρό λόγο.\nΑκόμη όμως και έτσι, περνάμε υπέροχα, γιατί όλα τα αντιμετωπίζουμε ως εμπειρίες.\nΚαι όταν όλα ησυχάζουν και σκέφτομαι την πορεία της ημέρας, λέω μέσα μου ότι αυτές οι εμπειρίες που συλλέγουμε μαζί μόνο καλό μπορούν να μας κάνουν.\nΠάντα όμως, ένα καμπανάκι κουδουνίζει στη σκέψη μου.\nΞέρεις τι λέει;;;\nΘΑ ΕΧΩ ΑΠΟΤΥΧΕΙ ΩΣ ΓΟΝΙΟΣ ΑΝ ΔΕ ΣΟΥ ΕΧΩ ΜΑΘΕΙ ΝΑ ΕΧΕΙΣ ΔΙΑΚΡΙΤΙΚΟΤΗΤΑ.\nΗ Διακριτικότητα λείπει στις μέρες μας μωρό μου.\nΓια εμένα θα έπρεπε να ανακηρυχθεί αγία.\nΗ διακριτικότητα λέγεται αλλιώς και τακτ.\nΓια αυτό έχει γράψει ένα υπέροχο κείμενο ο φίλος μας ο Μάνος Αντώναρος.\nΌταν μεγαλώσεις περισσότερο θα είναι το πρώτο πράγμα που θα σου δώσω να διαβάσεις.\nΑυτά για σήμερα μικρή μου!\nΕίναι και καλοκαίρι, κάνει ζέστη και δε θέλουμε πολλά πολλά, έτσι δεν είναι;\n(Σ'αγαπώ πολύ. Η μαμά).\nστις Ιουλίου 25, 2017 Δεν υπάρχουν σχόλια: Σύνδεσμοι σε αυτήν την ανάρτηση


Ο σεφτές... - Βασίλης Κωνσταντόπουλος | The Experts - Novasports.gr\nΟ Αστέρας Τρίπολης δεν έχει ανοίξει ακόμα το ταμείο, ο Βασίλης Κωνσταντόπουλος εξηγεί...\nΑναζητώντας το... σεφτέ!\nΟ Αστέρας Τρίπολης μετά από δύο αγωνιστικές αναζητεί τους πρώτους του βαθμούς στο πρωτάθλημα. Ο... σεφτές δεν ήρθε απέναντι στον ΠΑΟΚ, ούτε κόντρα στην ΑΕΚ, παρά τις ψυχωμένες εμφανίσεις. Η ομάδα του Παντελίδη παρουσιάστηκε ποιοτικότερη στην Τούμπα, σε σχέση με το παιχνίδι στο Θεόδωρος Κολοκοτρώνης απέναντι στην πρωταθλήτρια. Χάθηκε ένα ημίχρονο, με την ΑΕΚ να μπαίνει φουριόζα και να κερδίζει τη μάχη του κέντρου, αν και ο Παντελίδης είχε ρίξει το ανασταλτικό βάρος στον άξονα.\nΉταν ένα από τα χειρότερα 45λεπτα του Αστέρα στην Τρίπολη και ήταν τυχερός που δεν δέχτηκε περισσότερα γκολ. Ο Κοσμάς Τσιλιανίδης χρησιμοποιήθηκε σε ρόλο πίσω από τον Μανιά, όμως δεν κατάφερε να ανταπεξέλθει και ξεκίνησαν οι "αλχημείες" του Παντελίδη. Ο Κυριακόπουλος πέρασε δίπλα στον Ιγκλέσιας, ο Μουνάφο προωθήθηκε, η εικόνα βελτιώθηκε, αλλά όχι όσο θα έπρεπε. Η ομάδα της Τρίπολης μπήκε στο παιχνίδι ξανά, κυρίως λόγω του εύθραυστου σκορ και του ποδοσφαιρικού ενστίκτου της ΑΕΚ να κρατήσει το 0-1 και όχι να το διευρύνει.\nΟι Αρκάδες πρέπει να κρατήσουν τη μαχητικότητα και να προσθέσουν ποιότητα κατά τη διάρκεια της διακοπής του πρωταθλήματος. Ο Μάρτιν Τόνσο επιστρέφει στο ρόστερ και είναι ο ποδοσφαιριστής που λείπει από τις επιλογές του Παντελίδη, για να παρουσιάσει η ομάδα τουλάχιστον, το γνωστό πρόσωπο της περασμένης σεζόν. Ο Αργεντινός μπορεί να δώσει ηρεμία στη μεσαία γραμμή, να "ρολάρει" το παιχνίδι, να κρατήσει την μπάλα με αποτελεσματικότητα και να δώσει τις ανάσες που απαιτούνται σε παιχνίδια όπως αυτά του Σαββάτου.\nΕίναι κοινή ομολογία στην Τρίπολη πως αν ο Τόνσο ήταν παρών στα ευρωπαϊκά παιχνίδια του Αστέρα και ειδικότερα σ' εκείνο της Τρίπολης κόντρα στη Χιμπέρνιαν, οι Αρκάδες θα είχαν συνεχίσει την πορεία προς τους ομίλους του Europa League. Ερωτηματικό αποτελεί ο χρόνος που χρειάζεται ο Τόνσο για να συντονιστεί με τον αγωνιστικό ρυθμό της υπόλοιπης ομάδας.\nΤο ταξίδι στον Πειραιά την επόμενη αγωνιστική είναι το απαιτητικότερο ίσως παιχνίδι μέχρι στιγμής, καθώς ο Αστέρας καλείται να κάνει βαθμολογικό "σεφτέ" κόντρα ίσως στην πιο φορμαρισμένη ομάδα. Ο Παντελίδης την περσινή σεζόν πήρε το βαθμό στο Φάληρο, όμως τα δεδομένα είναι αρκετά διαφορετικά. Ο έμπειρος κόουτς δείχνει να δουλεύει με ηρεμία το πλάνο ανασυγκρότησης, αναφέροντας με σιγουριά στην κάμερα της Nova πως το μηδέν μετά από δύο αγωνιστικές "δεν σημαίνει απολύτως τίποτα".\nΥΓ. Δείγμα ποδοσφαιρικής ωριμότητας το γύρισμα του Δουβίκα στον Μανιά στη φάση του δοκαριού του Αστέρα; Την περσινή σεζόν ο νεαρός φορ είχε την "εμμονή" να τελειώνει μόνος του ανάλογες φάσεις, όμως έδειξε πιο ομαδική διάθεση με το καλημέρα.


Η περιπέτεια της κας Παρασκευής Μποτζάκη έληξε, δίνοντας αίσιο τέλος στην αγωνία των δικών της ανθρώπων που την αναζητούσαν. Η κα Μποτζάκη, βρίσκεται σε ασφαλές περιβάλλον.\nΣυγκεκριμένα, η 84χρονη χάθηκε την 12/11/2019, από το σπίτι της στην περιοχή της Ομόνοιας, στην Αθήνα, όπου διέμενε μόνη της.\nΗ υπηρεσία Silver Alert, μετά από αίτημα των συγγενών και αφού συγκέντρωσε τα απαραίτητα δικαιολογητικά, ενεργοποίησε τον κοινωνικό συναγερμό SILVER ALERT, το βράδυ της 31/12/2019, για την κινητοποίηση όλων με στόχο την ανεύρεσή της.\nΗ υπηρεσία Silver Alert, το πρωί της 02/01/2020, έλαβε κλήση για την ανεύρεσή της. Εργαζόμενη Οικοτροφείου στο Μεταξουργείο, που είχε δει το SILVER ALERT, επικοινώνησε με την Εθνική Γραμμή SOS 1065 και μας ενημέρωσε ότι η ηλικιωμένη φιλοξενούνταν εκεί. Ειδοποιήθηκαν οι συγγενείς και η ΕΛ.ΑΣ. και διαπιστώθηκε ότι όντως επρόκειτο για την κα Μποτζάκη. Η ηλικιωμένη είναι καλά και σε ασφαλές περιβάλλον!


Μυθικά ιπτάμενα άλογα | Navi\nΤα μυστήρια όντα ανέκαθεν τροφοδοτούσαν την φαντασία των ανθρώπων δημιουργώντας εκατοντάδες μύθους σε ολόκληρο το πλανήτη. Κάθε λαός ζούσε κάτω από τις δικές του δοξασίες για πλάσματα άλλοτε αλλόκοτα, μοχθηρά και χαιρέκακα και άλλοτε αγαθά, φιλάνθρωπα και καλόκαρδα.\nΔημιουργήματα της φαντασίας ή κομμάτι ενός άλλου, διαφορετικού κόσμου, που στις μέρες μας έχει χαθεί οριστικά, αφήνοντας πίσω του μόνο λίγη από την λάμψη της γοητείας του μυστηρίου?\nΕξέχουσα θέση ανάμεσα στα τόσα πλάσματα της μυθολογίας κατέχουν τα ιπτάμενα άλογα.\nΟ Πήγασος της Ελληνικής μυθολογίας, το Σλάιπνερ, το άλογο του θεού των Σκανδιναβών Όντιν, αλλά και το αλ - Μπουράκ, το άλογο του ιδρυτή του ισλαμισμού Μωάμεθ, είναι τα γνωστότερα μυθικά ιπτάμενα άλογα.\nΣύμφωνα με την ελληνική μυθολογία, το φτερωτό άλογο Πήγασος είχε γεννηθεί από το αίμα της αποκεφαλισμένης Μέδουσας, η οποία ήταν η μόνο θνητή από της Γοργόνες. Το κεφάλι της Μέδουσας είχε την δύναμη να απολιθώνει εκείνον που το το αντίκριζε.\nΟ Κορίνθιος ήρωας Βελλεροφόντης κατάφερε να δαμάσει τον Πήγασο και στη συνέχεια, πετώντας πάνω σε αυτό σκότωσε με βέλη την Χίμαιρα, το μυθολογικό τέρας που είχε κεφάλι λιονταριού, σώμα κατσίκας, ουρά που κατέληγε σε κεφάλι φιδιού και έβγαζε από το στόμα φλόγες.\nΌταν ο Βελλεροφόντης αποπειράθηκε να μπει μα τον Πήγασο στον Όλυμπο, την κατοικία των θεών, το ιπτάμενο άλογο πέταξε τον ιππέα του και το ίδιο μεταμορφώθηκε σε αστερισμό. Φαίνεται ότι και στους Έλληνες, τουλάχιστον έως την ύστερη αρχαιότητα (μετά το 200 π.Χ), ο Πήγασος συμβόλιζε την αθανασία της ανθρώπινης ψυχής. Το σώμα του ήρωα παρέμενε στη γη, αλλά η ψυχή του ανέβηκε στους ουρανούς. Ο αρχαιοελληνικός αυτός μύθος αποτελεί νύξη, μεταξύ άλλων, για την επιθυμία του ανθρώπου να πετάξει.\nΕίναι χαρακτηριστικό εξάλλου ότι το διαστημόπλοιο « Απόλλων 13» που εκτοξεύτηκε το 1970 πήρε το όνομα του από τον θεό του Ήλιου Απόλλωνα. Το έμβλημα του διαστημόπλοιου ήταν ο φτερωτός Πήγασος, ο οποίος συμβολικά ξεπέρασε το επίπεδο του μύθου και πέταξε στο Διάστημα και στην πραγματικότητα.\nΑφήνοντας τους μύθους των Ελλήνων, και ταξιδεύοντας βόρεια, στη χώρα των Βίκινγκς την Ισλανδία, θα συναντήσουμε ένα άλλο φτερωτό άλογο που δεν ανήκει απλά σε έναν ήρωα, όπως ο Πήγασος, αλλά στην κορυφαία θεότητα του ισλανδικού πανθέου, στον πατέρα θεών και ανθρώπων, Όντιν.\nΟ Μύθος θέλει τους θεούς των Σκανδιναβών να κατοικούν ψηλά στον ουρανό, σε ένα κάστρο που ονομάζεται « Άσγκαρντ ». Για την κατασκευή ατού του κάστρου οι θεοί αναζητούσαν έναν επιδέξιο τεχνίτη, τον οποίο βρήκαν στο πρόσωπο ενός γίγαντα. Οι θεοί υποσχέθηκαν στον γίγαντα ότι, εάν ολοκλήρωνε το έργο μέσα σε τρεις χειμώνες, θα του χάριζαν τον Ήλιο, την Σελήνη και την θεά του έρωτα Φρέιγια.\nΒλέποντας όμως, οι θεοί, ότι ο γίγαντας χρησιμοποιούσε το μαγικό άλογο Σβαντιλφάρι, για να κουβαλά τεράστιους όγκους βράχων με απίστευτη γρηγοράδα, άλλαξαν γνώμη, για να μην καταφέρει να ανταποκριθεί ο γίγαντας στους όρους της συμφωνίας και έτσι να μην χρειαστεί να εκπληρώσουν την υπόσχεση τους, επινόησαν ένα τέχνασμα. Έτσι, ο θεός Λόκι μεταμορφώθηκε σε μία πανέμορφη φοράδα, προσέλκυσε το μαγικό άλογο του γίγαντα και το οδήγησε σε ένα δάσος. Από την συνεύρεση των δύο αλόγων γεννήθηκε το Σλάιπνερ, ένα φτερωτό άλογο με οκτώ πόδια.\nΤο Σλάιπνερ ήταν το περίφημο άλογο του θεού Όντιν, με το οποίο κατέβαινε από τον ουρανό στη γή και οδηγούσε στο Άσγκαρντ τους ήρωες που έπεφταν στη μάχη. Φαίνεται ότι για τους βόρειους λαούς το φτερωτό αυτό άλογο ενσάρκωνε την ελπίδα ότι οι ηρωικά πεσόντες θα οδηγούνταν τελικά στην κατοικία των θεών.\nΔιαβάζοντας τους παραπάνω μύθους, και έχοντας κατά νου πως τέτοια όντα συναντώνται μόνο στην μυθολογία των λαών και σε φανταστικά διηγήματα, ίσως να μας είναι δύσκολο να κατανοήσουμε την αναφορά, ενός παρόμοιου φτερωτού αλόγου, να σχετίζεται με τον ιδρυτή του Ισλάμ, Μωάμεθ.\nΣύμφωνα με τον μύθο, ο Μωάμεθ ευρισκόμενος στην Μέκκα, σηκώθηκε μέσα στη νύχτα για να επισκεφθεί το το Ιερό Τέμενος της πόλης. Μετά την προσευχή του, αποκοιμήθηκε. Ο αρχάγγελος Γαβριήλ ήρθε πλάι του και αφού τον ξύπνησε,τον οδήγησε στην άκρη του Τεμένους της Μέκκας, όπου εκεί βρισκόταν ο αλ - Μπουράκ, ένα άλογο με άσπρα φτερά, που «το κάθε βήμα του απλωνόταν όσο μπορούσε να δει το μάτι». Ο Μωάμεθ και ο αρχάγγελος Γαβριήλ ανέβηκαν στον αλ-Μπουράκ και αυτός τους πήγε στο Βορρά, στο Τέμενος Αλ Ακσά της Ιερουσαλήμ, τον δεύτερο ιερότερο τόπο του Ισλάμ.\nΌταν έφτασε στην Ιερουσαλήμ, ο Μωάμεθ κατέβηκε από το φτερωτό άλογο και προσευχήθηκε στο χώρο της Πέτρας, για να ανέβει μετά από λίγο στον ουρανό μέσω μιας σκάλας.\nΣτις μέρες μας, έχοντας περάσει από το πεδίο της ονειρόσφαιρας και της παιδικής αχαλίνωτης φαντασίας, στο πεδίο του σκεπτικισμού και της επιστήμης, όλα αυτά τα πλάσματα φαντάζουν ξένα προς τον κόσμο μας. Κάθε άνθρωπος ζει στην δική του αεροστεγώς κλεισμένη καθημερινότητα που δεν επιτρέπει σε κανένα “μυθολογικό” πλάσμα να πλησιάσει και να μας πει την ιστορία του. Ίσως αυτός να είναι και ο λόγος που αυτά αντικατέστησαν, εδώ και πολλά χρόνια, τους τόπους θέασης τους με μερικές ανεξερεύνητες περιοχές του ανθρώπινου εγκεφάλου.\nΣυγγραφέας: Ιωάννης Καρυοφυλάκης


Ακρόαση για τη στελέχωση της Παιδικής Χορωδίας της ΕΛΣ\nΣτο πλαίσιο της εκπαιδευτικής αποστολής της, η Εθνική Λυρική Σκηνή προκηρύσσει ακρόαση για τη στελέχωση της Παιδικής Χορωδίας της ΕΛΣ την καλλιτεχνική περίοδο 2018-2019.\nΗ ακρόαση θα πραγματοποιηθεί στο κτίριο δοκιμών της ΕΛΣ, (Αρχιμήδους 16, 177 78, Ταύρος), το Σάββατο 9 Ιουνίου 2018, κατά τις ώρες 11:00-16:00.\nΜέρος στην ακρόαση μπορούν να λάβουν παιδιά που έχουν γεννηθεί μεταξύ των ετών 2006 και 2012 και τα οποία κατά την καλλιτεχνική περίοδο 2018-2019 θα έχουν ηλικία από 6 έως 12 ετών.\n- Το τμήμα παιδιών που έχουν ήδη μουσικές γνώσεις (solfège) και τα οποία θα στελεχώσουν το μέρος της παιδικής χορωδίας που θα μπορεί να συμμετάσχει στις παραγωγές της ΕΛΣ κατά την καλλιτεχνική περίοδο 2018-2019.\nΣτο Πρωτόκολλο της ΕΛΣ, το οποίο βρίσκεται στα γραφεία Διοίκησης, στο Κέντρο Πολιτισμού Ίδρυμα Σταύρος Νιάρχος (Λεωφ. Συγγρού 364, όροφος 5Α, τηλ. 213 088 5860, 213 088 5861). Το ωράριο υποβολής αιτήσεων είναι 8:30-15:00, από Δευτέρα έως Παρασκευή.\nΗλεκτρονικά, στη διεύθυνση : protocol@nationalopera.gr\nΠΛΗΡΟΦΟΡΙΕΣ: Διεύθυνση Σκηνής ΕΛΣ, Κωνσταντίνα Βερώνη, 213 088 5771, 10:00-15:00.\nΑΙΤΗΣΗ ΑΚΡΟΑΣΗΣ ΠΑΙΔΙΚΗΣ ΧΟΡΩΔΙΑΣ 2018-2019.doc


Βάσια Φράγκου - MY HOME RADIO\nMy Home Radio\ntoday9 Απριλίου, 2021\t252\t11\nΓεννήθηκα το Νοέμβριο του 1987 και κατάγομαι από το πανέμορφο νησί της Εύβοιας, συγκεκριμένα από το Αλιβέρι, το οποίο βρίσκεται στη Νότια πλευρά του νησιού. Η Εύβοια φημίζεται για τα νησιώτικα γλέντια της αλλά τα τελευταία χρόνια, έχει συνηθίσει και στο λαϊκοδημοτικό άκουσμα.\nΗ πρώτη μου επαφή με τις νότες, ήταν στην\nΑ’ Γυμνασίου όταν ξεκίνησα στην παιδική χορωδία του Αλιβερίου. Εκεί αγάπησα τη μουσική, τη διαφορετικότητα, τα ποικίλα είδη, τους δρόμους, τα χρώματα της φωνής, τις μελωδίες! Έτσι,εσα από τη χορωδία, εξελίχθηκα, μελέτησα βυζαντινή μουσική, τόνους, αξίες, ιδιομορφίες, κλίμακες, μέχρι που μετά από 7 χρόνια ως μέλος της, ανέλαβα εγώ τα μικρότερα παιδάκια και κάναμε ξεχωριστές εκδηλώσεις μικροί-μεγάλοι. Έχω λάβει μέρος σε πολιτιστικές εκδηλώσεις με το σύνολο της χορωδίας και σιγά σιγά μέσα από εκεί, έγινε η πρώτη μου συνάντηση με ένα τότε μέλος ενός τοπικού συγκροτήματος και ξεκίνησα τα βήματά μου στο τραγούδι δειλά δειλά σε ηλικία 16 χρονών.\nΣτα ακούσματά μου είχα κατά κόρον νησιώτικα, παραδοσιακά τραγούδια, αλλά και κάποια ελαφρολαϊκά κι έτσι ξεκίνησα να δουλεύω πότε σε κουτούκια, πότε σε ταβέρνες και συνοικιακά μαγαζάκια. Όμως, με τα χρόνια, αυξήθηκαν οι απαιτήσεις στο ρεπερτόριο και έτσι μελετούσα πολλά παραπάνω από του συγκεκριμένου είδους, ώστε να μπορώ να εργαστώ σχεδόν παντού, όπου υπήρξε πρόταση και δυνατότητα. Έτσι, έγινε μια ένταξη σύγχρονου pop, λαϊκοδημοτικού και δημοτικού ρεπερτορίου στη βιβλιοθήκη του μυαλού αλλά και στις μελωδίες της φωνής μου. Μπορώ να πω ότι ήμουν τόσο πολύ ενθουσιασμένη που πάντα ήθελα κι άλλο! Άλλωστε η μουσική δεν σταματά ποτέ. Κάθε μέρα μαθαίνουμε και κάτι ακόμα. Ήρθε η στιγμή που το 2015, μου προτάθηκε να τραγουδήσω στο ξακουστό Κέντρο “Αγρίμια” των Αθηνών, κοντά σε καταξιωμένα ονόματα.\nΈτσι κι έγινε. Σιγά σιγά άνοιξα τα φτερά μου και σταδιακά δούλευα και εκτός Νομού Ευβοίας, στη Βοιωτία, Πελοπόννησο, στη Θεσσαλία, στη Σκύρο, στη Μήλο. Η αλήθεια είναι πως όταν κάτι το αγαπάς τόσο πολύ, προσπαθείς και εξελίσσεσαι. Αυτό συμβαίνει και με εμένα. Το τραγούδι είναι η ζωή μου, αυτό με κέρδισε περισσότερο από αυτό που σπούδασα μπορώ να πω. Αν και τελειόφοιτη του Εθνικού και Καποδιστριακού Πανεπιστημίου Αθηνών, του τμήματος Αγγλικής Γλώσσας και Φιλολογίας, το τραγούδι ήταν εκείνο που ριζώθηκε βαθιά στην καρδιά μου. Από τότε μέχρι και σήμερα λοιπόν, με πολύ αγώνα, κόπο και ατέρμονη διάθεση για ανέλιξη, τραγουδάω σε διάφορες εκδηλώσεις και περιστάσεις με τη ψυχή μου και εύχομαι να συνεχίσω, όσο οι συνθήκες, οι ικανότητες και οι προσωπικές μου αντοχές επιτρέπουν.\nΔημοσίευση Απο: admin\nΓνωρίστε τη Σερραία Τραγουδίστρια Σοφία Πεχλιβάνη, που ζει και εργάζεται στο Λονδίνο!\n1.Από που κατάγεσαι; Αρχικά Θα ήθελα να σας ευχαριστήσω για την φιλοξενία και το ενδιαφέρον. Κατάγομαι από τις πανέμορφες Σέρρες, και οι δυο γονείς μου Γεννημένοι και μεγαλωμένοι εκεί. 2.Από πότε ασχολείσαι με τη μουσική; Με τη μουσική ασχολούμαι από τότε που θυμάμαι τον εαυτό μου. Όλες μου οι αναμνήσεις από τα παιδικά μου χρόνια είναι συνοδευμένες από ένα μουσικό όργανο. Δεν θα μπορούσα άλλωστε να ξεφύγω από αυτό καθώς […]\ntoday16 Μαΐου, 2021\t130\t3 3\n© Copyright 2021 www.myhomeradio.gr Powered by Web Technical